Doble cop a la SGAE: multa de 2,95 milions d'euros i perill d'escissió\nCompetència acusa l'entitat d'haver abusat de la seva posició de domini\nBarcelonaA la SGAE no deixen de caure-li pals. Si ahir es feia públic que la SGAE havia estat expulsada de la Confederació Internacional de Societat d'Autors i Editors (CISAC), avui s'ha sabut que la Comissió Nacional dels Mercats i la Competència (CNMC) ha decidit sancionar-la per pràctiques anticompetitives en la gestió i explotació de drets de propietat intel·lectual. L'import de la sanció és de 2,95 milions d'euros.\nARANWS20190531_0037«No es pot salvar la SGAE sense acabar amb el sistema de ‘la roda’»\nSegons la CNMC, la SGAE ha abusat de la seva posició de domini a l'imposar "unes condicions estatuàries i contractuals que restringeixen injustificadament la llibertat dels seus socis per decidir si li atribueixen o li retiren en part la gestió dels seus drets". Segons la CNMC, l'abús s'ha produït tant en l'inici de la gestió com durant la vigència del contracte. És a dir, l'autor està obligat a cedir a la SGAE la totalitat dels seus drets i no pot decidir lliurament si tan sols vol cedir-n'hi una part.\nD'altra banda, també es denuncia que la SGAE ha abusat de la seva posició dominant en la concessió d'autoritzacions i remuneracions dels drets de reproducció d'obres musicals i audiovisuals. Ho ha fet de la següent manera: amb la venda conjunta d'autoritzacions de reproducció i comunicació pública dels drets que gestiona i també no desglossant les tarifes entre el repertori audiovisual i el musical.\nManifest per la divisió\nA més d'aquesta notícia, avui s'ha sabut que diversos autors de teatre, cinema i televisió i intèrprets de dansa com Achero Mañas, Eva Yerbabuena, Alberto Iglesias i Koldo Serra han firmat un manifest en què demanen que es segregui la SGAE en una nova entitat de gestió, així com la dimissió de l'actual presidenta, Pilar Jurado. Els 13 signants, entre els quals hi ha representants de la junta directiva, demanen una convocatòria d'eleccions just després de l'assemblea del 24 de juny en què hi concorrin tots els sectors que no van assistir a l'última i que van tornar a deixar l'entitat en mans de les editorials de televisió. També demanen suport del ministeri i de la CISAC per a una "refundació" de la SGAE que desemboqui en una segregació dels col·legis de gran dret i audiovisuals en una nova entitat de gestió que aglutini dramaturgs, guionistes, directors de cinema i televisió, músics de teatre i cinema i coreògrafs.\nÉs el que defensa Antonio Onetti, que autors de cinema, televisió i teatre volen ser "independents dels músics": "Som diferents i en tot el món estem separats". Afirma que el model actual "no funciona".


Sender Amunt. Bitàcola de caminades d'Iñaki Escudero: Al Cadí. Canal de Cristall i canal Baridana\nAvui, com a molts catalans, he aprofitat per a celebrar la Diada nacional de Catalunya a la muntanya. Amb el meu bon amic Dídac he fet una r...\nDissabte sortida d’aquelles que estoven les cames. Havíem de preparar-les per a la gran excursió del dia 7 de juny i la prova no va defrau...\nDe nou al Vallhiverna, 9 anys després - *Diumenge, 18 d'agost de 2019. * Un esplèndid dia d'agost per culminar un repte iniciat 9 anys abans, un no tan esplèndid dia 18 de setembre de 2010, en q...\nPedraforca (2.507 m) - Pujada pel coll del Verdet, grimpada fins al Pollegó Superior, baixada a l'enforcadura i descens per la tartera de Saldes. el refugi i la cara nord la b...


Altres noms: Celler de Dalt / Sindicat dels Rics\nAdreça: Carrer del Comerç, 20\nNúm. Registre / Catàleg: 1952-MH\nCèsar Martinell arquitecte\nL'edifici consta de dues naus rectangulars de dimensions desiguals i disposades paral·lelament, amb cobertes diferents de teula sobre encavallades de fusta i interior resolt en els laterals amb arcs parabòlics alleugerits de maó a plec de llibre. La nau més petita allotja el moll de descàrrega i l'àrea d'elaboració. A sobre hi ha la casa del conserge i adossada a la part nord, la torre del dipòsit d'aigua, amb una estructura inspirat en el campanar barroc de l'església parroquial.\nEl cos principal té un pla basilical i conté els cups de superfície. Els pilars interiors, amb planta de creu, es bifurquen a la part superior per donar forma a unes estructures gairebé arborescents d'arcs equilibrats, per sobre dels quals s'aixequen sengles murs, amb calats, on descansen les encavallades de fusta. Tot aquest sistema portant és construït d'obra vista. A un nivell inferior es troben els cups subterranis.\nLa façana principal és ordenada en tres nivells: un primer nivell o sòcol de pedra en el qual s'integren les finestres baixes de ventilació i les tres portes d'accés amb arcs parabòlics, un segon nivell de parament llis on hi ha les finestres superiors i un tercer nivell de coronament de l'edifici. Les obertures són emmarcades amb maó. L'edifici consta de dues naus rectangulars de dimensions desiguals i disposades paral·lelament, amb cobertes diferents de teula sobre encavallades de fusta i interior resolt en els laterals amb arcs parabòlics alleugerits de maó a plec de llibre. La nau més petita allotja el moll de descàrrega i l'àrea d'elaboració. A sobre hi ha la casa del conserge i adossada a la part nord, la torre del dipòsit d'aigua, amb una estructura inspirat en el campanar barroc de l'església parroquial.\nEl cos principal té un pla basilical i conté els cups de superfície. Els pilars interiors, amb planta de creu, ...\nEl Celler Cooperatiu de Barberà de la Conca està situat a migdia de la població i a peu de carretera. L'any 1913 es fundava el Sindicat Agrícola de Barberà. Sis anys més tard es constituí la Secció Vinícola (el Sindicat dels Rics). L'entitat comprà una finca idònea (el Vall-de-mur d'Ignasi Sarró) a la carretera. El celler va ser construït entre 1920 i 1921 per l'arquitecte Cèsar Martinell i Brunet (amb l'excepció del dipòsit d'aigua, que va ser construït el 1929), per encàrrec de la secció de viticultura del Sindicat Agrícola de Barberà, format pels grans propietaris (a Barberà hi havia ja un altre celler des del 1902, propietat dels pagesos), amb l'ajut econòmic del Banc de Valls. Col·laboraren en el projecte l'enòleg Isidre Campllonch i l'enginyer ecòleg Imbert. El contractista fou Ramon Baixeres, de Barcelona.\nA partir de la Llei de cooperatives aprovada per la Generalitat el desembre de 1936, les dues entitats es fusionaren.\nEl projecte d'aquest celler incorpora les quatre novetats tècniques (constructives i de tecnologia de producció vitivinícola) que es converteixen en invariants pròpies de l'obra de Cèsar Martinell en gairebé tots els seus cellers. Aquestes invariants es concreten en: la construcció de l'estructura de les naus basada en els arcs parabòlics de maó, la situació de les finestres baixes per a la ventilació de les naus (per facilitar la sortida de l'àcid carbònic), els cups subterranis cilíndrics i separats per cambres aïllants ventilades, i la composició i textures de les façanes.\nAquest edifici, i en conjunt els cellers d'aquesta època, representen la manifestació arquitectònica visible del que va ser el cooperativisme agrari a Catalunya a final del segle XIX i inici del XX, moviment que, malauradament, va quedar interrumput per la Guerra Civil.\nLes voltes subterrànies que Martinell construí, han servit posteriorment per a cava de vins escumosos, que darrerament s'elaboren a la Conca de Barberà. El Celler Cooperatiu de Barberà de la Conca està situat a migdia de la població i a peu de carretera. L'any 1913 es fundava el Sindicat Agrícola de Barberà. Sis anys més tard es constituí la Secció Vinícola (el Sindicat dels Rics). L'entitat comprà una finca idònea (el Vall-de-mur d'Ignasi Sarró) a la carretera. El celler va ser construït entre 1920 i 1921 per l'arquitecte Cèsar Martinell i Brunet (amb l'excepció del dipòsit d'aigua, que va ser construït el 1929), per encàrrec de la secció de viticultura del Sindicat Agrícola de Barberà, format pels grans propietaris (a Barberà hi havia ja u...\nCooperativa agrícola Barberà de la Conca anys de construcció\nFuguet i Sans, Jordi, ed.; Mayayo i Artal, Andreu, ed. 1994 El Primer celler cooperatiu de Catalunya: centenari de la Societat de Barberà de la Conca (1894-1994)


setembre | 2017 | ZER GUICIVERVI\nAprenem les comarques\nPublicat el 28 setembre 2017 per ARIADNA FIGUERAS RIVERA\nA Cicle Superior de l’Escola Jardí de Verdú estem aprenent les comarques de Catalunya. N’hi ha moltes!!! Però poc a poc, estem aprenent a situar-les en el mapa i coneixem la seva capital i alguna cosa típica de la zona. Hem fet … Continua llegint →\nQuè ho heu vist??\nPublicat el 27 setembre 2017 per ARIADNA FIGUERAS RIVERA\nApaaaa, els nens i nenes de la classe de P4 i P5 han vist no se què allà dalt… ai, ai… voleu saber el què han vist? Doncs no us perdeu detall del següent vídeo!!\nOh benvinguts, passeu passeu!\nPublicat el 22 setembre 2017 per ARIADNA FIGUERAS RIVERA\nA l’escola Jardí ens agrada començar el dia amb alegria, i per fer-ho cada matí entrem a les classes a ritme de música. Aquest mes la cançó escollida ha sigut: “Qualsevol nit pot sortir el sol” de Jaume Sisa. A … Continua llegint →\nEls petits músics!\nPublicat el 20 setembre 2017 per ARIADNA FIGUERAS RIVERA\nCom ja sabeu, a l’escola jardí, tenim nens i nenes des d’1 any fins als 12! Avui, els més petits de l’escola i de la ZER, han fet música i ho han fet a ritme d’acordió! Què divertit cantar pedra … Continua llegint →\nEstrenem l’aula de música!\nPublicat el 19 setembre 2017 per ARIADNA FIGUERAS RIVERA\nAvui és el segon dia d’escola i estrenem l’aula de música a ritme de “DES-PAAA-CI-TO”. Mireu què bé ho fem i només és el començament!\nPrimer dia de curs a l’escola Ramon Perelló\nPublicat el 12 setembre 2017 per nromero6\nHola famílies! Per fi ja ha arribat el dia! Avui hem començat el curs 2017_2018 amb moltes ganes i emoció de tornar a veure els nostres amics i de veure les carones noves dels nous alumnes de P3. Ha anat genial! … Continua llegint →\nBenvinguts al nou curs 2017-2018!!!!\nPublicat el 12 setembre 2017 per mrosmorente\nDesprés d’un estiu molt llarg, mestres i alumnes tornem amb moltes ganes a l’escola. Un any més a l’Escola Jardí de Verdú estem molt il·lusionats i amb moltes ganes d’iniciar el curs. Una breu introducció i presentació del nou professorat … Continua llegint →


L’aprenentatge de la Lectoescriptura a l’Educació Infantil | edu.diocesansmallorca.org\nL’aprenentatge de la Lectoescriptura a l’Educació Infantil\nJoana Maria Bestard\nJoana Maria Bestard actualment és mestra d’infantil a l’Escoleta de Sant Josep Obrer. De formació és mestra d’Educació Infantil, té un master amb Educació Interdisciplinari de les Arts per la UB. Ha format part del grup de mestres que ha col.laborat en la creació de Garbuix i aquest any l’ha duit a terme amb el seu grup.\nDefinir les bases metodològiques del projecte de Lectoescriptura.\nDefinir diferents dinàmiques del projecte de lectoescriptura.\nViure el projecte de lectoescriptura des de la perspectiva de l’alumnat\nEls processos d’aprenentatge i ensenyament de la lectura i de l’escriptura.\nEl diàleg com instrument bàsic per a la intervenció educativa: Aprendre a escoltar / aprendre a intervenir: un procés complex però imprescindible.\nTipologies textuals i situacions d’ús i comunicació a les aules.\nL’avaluació com a progrés individual i compartit.\nLes sessions constaran d’una part teòrica i una pràctica, treballant sempre a partir de diferents casos en els quals els professors hauran d’aplicar els recursos proposats. Es combinarà les explicacions del ponent amb una metodologia dinàmica i participativa.\nProposta d’activitat: Generar intervencions dins l’àmbit de la lectoescriptura i dins el procés d’adquisició d’aquesta per part de l’alumnat, per dur a terme una actualització pedagògica i metodològica en el procés d’ensenyament-aprenentatge.\nSant Josep Obrer (C/Sebastià Arrom 3, 07008 Palma)\nDijous 27 de juny de 9h a 14h\nDivendres 28 de juny de 9h a 14h


Moodle Informàtica: Guanyadors del Local Hack Day Girona\nGuanyadors del Local Hack Day Girona\nConcurs nadalenc d'entrenament pel ProgramaMe (dimecres 20 de desembre)\nby PROFE - Joan Rodríguez - Tuesday, 5 December 2017, 7:53 PM\nEn Jordi Coma i en Joan Vilalta, alumnes de 2n de Desenvolupament d’Aplicacions Multiplataforma del nostre institut, han desenvolupat el projecte Easy Sun, guanyador del Local Hack Day Girona.\nL’objectiu del projecte Easy Sun era aconseguir que la instal·lació d’unes plaques fotovoltaiques fos personalitzable.\nCom a premi per desenvolupar el projecte guanyador van rebre un kit d’electrònica, un hosting i un domini d’Internet gratuït durant 5 anys.\nQuè és el Local Hack Day? El 2 de desembre de cada any es celebra el dia mundial dels hackers (inventors) i el local hack day és un esdeveniment global que promou l'associació internacional "Major League Hacking" (MLH) per a celebrar-lo.\nDurant el 2 de desembre totes les universitats inscrites a la lliga MLH van obrir les seves portes a estudiants d'edats i àmbits diversos per a convidar-los a participar en una jornada on podien aprendre, compartir i construir.\nEstudiants de la UDG van preparar el Local Hack Day per a les comarques de Girona. Tan bon punt els participants van arribar a la universitat es va obrir l’esdeveniment, es van formar grups de 4 estudiants i es va donar una llista de reptes/problemes. Els grups formats, van tenir tot el dia per aprendre, investigar, pensar i preguntar sobre el repte escollit. Al final del dia els grups que van voler van presentar la seva solució o idea i optar a un premi! A part, durant tot el dia es van realitzar tallers i activitats complementàries.\nFelicitats! Estem molt orgullosos!


Investigadors lleidatans inicien una campanya de donacions per a la recerca biomèdica\nterritoris.cat 19:21 23/07/20\nrecerca salut investigació irblleida ciència\nLa imatge de la campanya per recaptar fons per a la investigació biomèdica a Lleida.\nL’Institut de Recerca Biomèdica de Lleida ha estat notícia múltiples vegades des de l'inici de la pandèmia per la seva tasca d'investigació i avenços en relació a la prevenció i tractament de la Covid-19, i per la seva producció científica en tots els àmbits.\nL'Investigador de l'IRBLleida, Manuel Portero, encapçala un projecte per tractar la COVID-19\nAra, l'organització, constituïda amb la finalitat de crear sinergies entre la recerca bàsica, la recerca clínica i la investigació epidemiològica, ha posat en marxa la campanya Fes-te Amic/Amiga de l’IRBLleida per recaptar fons per la recerca biomèdica de Lleida, que ja s'ha situat en el pla internacional.\nAmb el lema ‘pel teu futur, pel nostre futur’, l’objectiu del programa és la col·laboració econòmica per fer possible avenços en recerca que reverteixin en la salut de tothom.\nL'IRBLleida treballa per a ser un referent competitiu a nivell internacional en la recerca i innovació en salut, i demostrar els valors ètics, així com impulsar la sostenibilitat, el treball disciplinari i la cooperació interna i externa\nEls amics i amigues de l’IRBLleida no només contribuiran en l'assoliment dels diversos avenços científics que es produeixin, sinó que passaran a formar part de la comunitat de l'IRBLleida: rebran un carnet, informació del centre de manera periòdica i també s’organitzarà una visita anual a l’edifici Biomedicina I i II pel grup perquè coneguin en directe la recerca realitzada al centre.\nUn cop a l'any, s'organitzarà una visita a l'edifici de Biomedicina I i II perquè els amics i amigues de l'IRBLleida coneguin en directe la recerca que s'hi realitza\nLes donacions poden ser de qualsevol quantitat i periodicitat a través de la pàgina web. Les persones físiques tenen un 80% de desgravació en donatius de fins a 150 € anuals, i si és superior a aquesta quantitat, l’import superior té una desgravació afegida del 35%. Les persones jurídiques també tenen desgravacions del 35% de les seves donacions.\nEl celler Rubió de Sòls referma la qualitat dels vins lleidatans en el concurs Girovi\nL'hostaleria lleidatana planta cara a la greu situació del sector originada per la pandèmia


Escrits de L'Home Fosc: ADCONTE I LA PORTA D'IGUALADA\nADCONTE I LA PORTA D'IGUALADA\nUna porta és la font d'inspiració per a un micro de 140 caràcters, aneu fins aquí, i podreu llegir alguns dels micros presentats a concurs.\nPorta al Barri del Rec, Igualada. Fotografia: Pau Corcelles\nL'escletxa de la porta closa ens atreia amb eternes promeses. Ignoràvem la diàfana i assolible realitat oberta d'un balcó veí. #ADCONTE\nPS del 22/4/2016\nQuan vaig programar aquest post encara no en sabia el veredicte i volia que sortís després, a l'endemà, però el dia del veredicte jo estava fora de joc, no vaig veure el missatge privat de l'Anoiadiari fins a l'endemà, el divendres, dient-me que aquest micro és el guanyador del Concurs, així que ja ho sabeu, aquest que heu llegit, és el micro guanyador!! I de premi, un vol en globus!!\nRes més adient al meu estat d'ànim!!\nTerrassa, abril 2016\nPublicat per Ferran d' Armengol a 12:00\nEtiquetes de comentaris: #ADCONTE, Concurs, Igualada, micro, micro relat, Pau Corcelles, porta\nSANT JORDI 2016 - UNA NOVA FESTA AL CARRER


abril 2018 – Página 3 – LA VEU D'ONDARA\nONDARA PREMIA ALS MÉS LECTORS/ES DE LA BIBLIOTECA MUNICIPAL TEMPORADA 2017-2018\nPublicado el 20/04/2018 20/04/2018\nOndara, 20.04.18. La Regidoria de Cultura d’Ondara, dirigida per Raquel Mengual, va atorgar dimecres passat 18 d’abril els Premis a les persones més lectores de la Biblioteca Municipal “Enric Valor” de la temporada 2017-2018, veïns i veïnes d’Ondara. Amb aquesta iniciativa, que va estar dividida en dues categories (infantil-juvenil i adults), es pretenia felicitar aquelles persones que han resultat més actives en matèria de lectura, i fomentar la lectura entre la població. L’acte va ser presentat per la Regidora de Cultura d’Ondara, Raquel Mengual, i per la bibliotecària d’Ondara, Amparo Martí, les quals van felicitar les persones usuàries de la biblioteca pel seu hàbit lector.\nEls premiats en l’apartat infantil-juvenil (menors de 16 anys) van ser Verónica Raga Cuadros; Laia Alemany Soler; Pablo Prieto Nadales i Dounia Assak, que van rebre un diploma i un obsequi.\nEn la categoria d’adults, les persones premiades com més lectores de la Biblioteca d’Ondara van ser Ángela Giner Orts; Rosa Doménech Gasent; Mariví Puigcerver Ginestar i Celia Marañón Martín (va acudir a arreplegar el seu guardó el seu espòs, Pepe Llúzar).\nDes de la Regidoria de Cultura se’ls va obsequiar amb diploma i llibres. A continuació va tindre lloc la presentació del llibre de poesia “El eje de la luz” a càrrec de José Iniesta Maestro, amb introducció del poeta i filòsof Héctor Solsona. Aquest llibre està emmarcat en el moviment de “tendència d’exaltació de la quotidianitat”.\nPrèviament a l’acte, va tindre lloc una sessió especial del cicle L’Hora del Conte, que en aquesta ocasió va anar a càrrec de l’alumnat de segon del Cicle d’Educació Infantil de l’IES Xebic, que van oferir una gran interpretació amb un teatre d’ombres (“Perill, una granota”) davant de nombrós públic; a continuació van realitzar activitats relacionades en la Biblioteca.\nLa Regidoria de Cultura de l’Ajuntament d’Ondara, dirigida per Raquel Mengual, commemora a l’abril el Mes del Llibre amb una programació que està comptant amb diversos actes per a públic de totes les edats, i que se centra en el llibre com a protagonista. Amb la celebració d’aquestes activitats, des de la Regidoria de Cultura es pretén fomentar la lectura entre la població i acostar la Biblioteca d’Ondara a tots els veïns i veïnes d’Ondara. Cal recordar al respecte que el proper dimecres 25 d’abril a les 17:30 hores tindrà lloc a la Plaça Major l’Encontre amb els primers lectors, i des de la Regidoria de Cultura es farà lliurament d’un llibre en valencià a tots els xiquets i xiquetes d’Ondara que compleixen sis anys enguany 2018. La celebració es completarà, a continuació, amb una nova sessió de l’Hora del Conte a càrrec de Monipoppins amb l’obra “Artur i Clementina”.\nPRESENTACIÓ DE “DIÀNIA TERRA NOSTRA” DE JUST I. SELLÉS A LA CASA DE CULTURA D’ONDARA, AMB PRELUDI MUSICAL D’ANDREU VALOR\nPublicado el 19/04/2018 19/04/2018\nOndara, 19.04.18. Emmarcada en la programació cultural d’Ondara organitzada per la Regidoria de Cultura d’Ondara (que dirigeix Raquel Mengual), la celebració del Mes del Llibre a Ondara va comptar el dimarts 17 d’abril amb la presentació del llibre “Diània Terra Nostra” (Un emocionant viatge pels més fabulosos paisatges de la nostra terra) de l’escriptor Just I. Sellés, amb un preludi musical del cantautor valencià de Cocentaina, Andreu Valor, que va interpretar temes del seu pròxim disc, davant d’un públic que va gaudir molt de l’acte.\nDiània Terra Nostra: El llibre transmet un emocionant viatge fotogràfic pels paisatges del territori de Diània (les comarques centrals valencianes formades per La Costera, la Vall d’Albaida, La Safor, La Marina Alta, La Marina Baixa, el Comtat de Concentaina, Foia d’Alcoi i el Canal de Navarrés).\n«Diània terra nostra és un viatge per les més antigues sendes de les nostres muntanyes, una expedició encapçalada i guiada per tres personatges il·lustres, possiblement els més entusiastes i erudits exploradors que ha conegut mai l’agraciada Diània: Cavanilles, Joan Pellicer i Rafael Cebrián. Tots tres ens portaran de la mà pels més bells paisatges de la terra, de vegades acompanyats d’altres entesos col·laboradors, avançant tots junts en grup per vells camins empedrats, sovint sobre un bon talló de neu, o per estretes sendes cingleres, plovent, al capvespre, o ja en nit tancada, en altres ocasions progressant individualment en segura cordada per angostos barrancs, o per fabuloses crestalleres, a poqueta nit, o en clarejar el dia, albirant paisatges rocallosos, corprenedors, tardorencs, majestuosos, feridors: castells enlairats, penyals impossibles, poderosos cims i esmolats crestalls, barrancs que bramen ses aigües, joioses fontetes, vertiginosos penya-segats, ombrívoles caves, despoblats solitaris i oblidats, enrunades torres i talaies, captivadores valls, ullals, coves, illots, tolls i marjals, entre altres nombrosos i encisadors indrets».\nJust I. Sellés (Beniarrés, 1969) és enginyer d’obres públiques i màster en enginyeria marítima, professió que ha abandonat per dedicar tot el seu temps i esforç a l’escriptura. En 2008 va escriure El llanto del pelirrojo, la seua primera obra, amb la qual es va proclamar finalista del premi Azorín de novel·la en la seua edició de 2009. Des de llavors ha treballat infatigable en un projecte literari ambiciós alhora que apassionant: La Muntanya Blava. Crònica del visir al-Azraq, la seua primera incursió en la novel·la històrica. Un any després, en 2015, va publicar Al-Azraq. El visir que somiava La Muntanya, un llibre de divulgació històrica on l’autor va abocar tota la informació documental i fotogràfica que va inspirar la novel·la. Actualment escriu Amira, la última flor de Al-Ándalus, un altre projecte literari ambientat en els territoris diánicos, una novel·la on la història i la llegenda caminen de la mà. Durant la fase de documentació prèvia a l’escriptura d’aquesta nova obra, l’autor ha recorregut Diània, que és l’immens escenari on transcorrerà l’acció. Així, «Diània, terra nostra» és el fruit d’aquest treball de camp que l’escriptor ha volgut avançar per a preludiar la novel·la que està per arribar.\nAndreu Valor i Insa. (Cocentaina, 1978). Després d’un immillorable 2017, celebrant deu anys als escenaris en solitari, amb més de 115 concerts en un any, el cantautor contestà proposa un 2018 amb molta intensitat. Dos projectes editarà l’autor en aquest futur imminent. El primer serà el CD/DVD «Un concert de 10 anys» que és un disc gravat en directe al concert realitzat a Cocentaina el passat 02 de desembre de 2017, per tancar la gira del cantautor per aquest 10è aniversari, amb cançons clàssiques, actuals i presentant noves cançons, amb moltíssimes col·laboracions i un públic entregat. El segon projecte s’anomena «Poemitza’t» i és un nou disc amb quinze cançons noves basades en quinze poemes, d’autores i autors diversos, d’arreu del territori de parla compartida, des de l’Alguer a la Catalunya Nord, passant pel País Valencià, Catalunya, Andorra, Fraga, Menorca, Mallorca Formentera…, de poetes i poetesses més clàssics/ques i d’altres més contemporanis/es.\nEl desig de l’autor és seguint vincular-se cap a les reflexions sobre la vida i la societat que habita, amb la fragilitat del llenguatge a través de la poesia, tractant de comunicar millor l’essència de la llibertat en la convivència i del dret a la dignitat individual i col·lectiva. Defensar una moralitat que no es desvincule de la humanitat, de la culturalitat que és la nostra ànima en la seua arrel i diversitat, d’una justícia social. Tot a través de l’art.\nAmb aquestes dos noves edicions, el cantautor valencià de Cocentaina, haurà editat set treballs discogràfics:\n«En les nostres mans» \n«A l’ombra de l’obscuritat» \n«Malgrat la pluja» \n«Coinspiracions» [amb Joan Amèric / 2015]\n«Un concert de 10 anys» \nCRÒNICA ESCOLA MUNICIPAL DE BÀSQUET D’ONDARA – JORNADA 14 ABRIL 2018\nESCOLES ESPORTIVES ONDARA 9- GODELLA 49\nEl darrer dissabte les nostres alevines van disputar el penúltim partit de la temporada regular davant el Godella, un equip molt fort que venia de una lliga superior. El partit va tindre un clar dominador, on les nostres alevines no van saber o poder desplegar el seu joc ni ofensiu ni defensiu. Al 4 quart ja ens havien tancat l’acta i va ser quan les jugadores de Godella es van relaxar, ja que, les nostres van poder fer molts punts a favor i fer una defensa a tot el camp com cal. Be, el proper dissabte aquest equip viatja a Onil per jugar l’últim partit on esperem que facen un bon paper.\nCB JOVENTUT XÀBIA 46-73 ESCOLES ESPORTIVES ONDARA\nL’aleví masculí A es desplaçava fins Xàbia per jugar davant un equip que coneixíem bé, ja que ens havíem enfrontat moltes vegades esta temporada. El partit començà igualat en el primer quart, amb empat a 10 en el marcador. Però fou el més prop que estigueren els locals en l’electrònic. A partir del segon quart, els nostres apretaren la defensa pujant la intensitat i amb un ritme de joc més alt anaren augmentant la diferència poc a poc. Sols l’encert en el llançament de tres punts feia que els locals es mantenien en partit, arribant al descans superant la barrera dels deu punts per als ondarencs. Ja en el segon temps els nostres eixiren disposats a trencar el marcador i on el ritme i la intensitat defensiva feia difícil que els locals pogueren anotar fàcil. Amb aquesta tònica continuà la resta de partit, on algunes errades en les finalitzacions i les passades, únic punt feble en aquest partit, feren que la diferència no s’ampliara més. Però a pesar d’açò, gran partit dels nostres aportant tots els jugadors en atac i en defensa i demostrant ser millor equip que el rival en totes les facetes del joc\nPAPELERIA CRISOL-C.B. LA VILA 10 – 51 ESCOLES ESPORTIVES ONDARA\nEl passat dissabte els nostres jugadors es desplaçaren fins a la Vila Joiosa per a disputar el seu partit de la jornada. El partit es presentava molt accessible per a endur-se la victòria, i els nostre eixiren amb moltes ganes i amb una molt bona defensa pressionant que va permetre furtar molts balons i aconseguir cistelles fàcils. Degut al bon joc, es va tancar el marcador amb un resultat final de 10-51 a favor dels nostres. Felicitar als jugadors per el bon joc realitzat i per la victòria.\nESCOLES ESPORTIVES ONDARA 57-46 MARISTAS BALONCESTO ALICANTE\nMolt bon partit per part de les nostres infantils que ens demostren cada cap de setmana ser un equip molt consolidat i ben treballat en defensa. El partit va començar dominant Ondara amb la seua defensa típica a tot el camp ofegant en els dos primers quarts al rival. Amb el marcador prou a favor era moment de fer proves amb jugadores que no tenen tants minuts per agafar confiança de cara al trofeu federació. El partit va finalitzar amb les jugadores del Maristes apropant-se en el marcador però la reacció de les nostres va ser perfecta en el últim quart. Donar la enhorabona a aquestes jugadores per el treball fet.\nCB ALBUFERETA A 50-48 ESCOLES ESPORTIVES ONDARA\nEl nostre infantil masculí viatjava fins Alacant per disputar el seu partit davant el quart classificat de la lliga en una pista exterior ben complicada. En el partit disputat a Ondara, els alacantins derrotaren els ondarencs amb una amplia diferència, per tant els nostres volien demostrar que aquell partit estava lluny del nivell de nostre equip. El partit transcorregué amb total igualtat, fins al punt que es va necessitar una pròrroga per decidir el guanyador. Els tres primers quarts foren per als nostres, amb bona defensa però que els tirs lliures i les finalitzacions de baix cistella no feren possible ampliar la diferència. Abans del descans, els locals pegaren una petita espenta per remuntar el partit i arribar al descans amb avantatge. Després del descans, la igualtat continuà sent la tònica i els nostres a poc a poc reduïren la xicoteta avantatge que havien aconseguit els locals abans del descans. Amb tot s’arribava fins l’última possessió del partit on una errada en defensa a falta de 2 segons per al final va fer que els locals anotaren una cistella amb tir addicional, que per sort erraren, portant el partit a la pròrroga. En el temps extra, els nostres van tenir l’oportunitat d’endur-se el partit amb una falta antiesportiva, però els dos tirs lliures es varen errar i la posterior possessió de 5 segons amb un tir de tres lliurat també, no podent forçar la segona pròrroga i quedant-se la victòria els d’Alacant. A pesar d’això, bona imatge de l’equip que no es pogué completar amb victòria. Toca continuar treballant pels propers partits.\nESCOLES ESPORTIVES ONDARA 53 – 71 ONIL\nL´últim partit del cadet A a casa els enfrontà a l´Onil, equip que lidera la lliga i que es caracteritza per una presència física imponent i per un joc de molta qualitat. O siga, un gran equip.\nAls nostres els encanta jugar front equips tan potents. Els gaudeixen d´allò més i es deixen la pell a la pista per a intentar arribar al seu nivell de competició. El partit fou dominat per l´Onil però els d´Ondara mai deixaren de competir i regalaren al públic i a ells mateixos un gran partit. Intens, competit i amb un parell de mates de l´Onil que no es veuen ni en categoria senior.\nEn defenitiva, un goig de partit on tots, jugadors i públic disfrutà i on l´Onil demostrà que és el màxim candidat a endur-se la lliga Preferent.\nESCOLES ESPORTIVES ONDARA B 43 – 58 CB TEIXERETA\nMolt bon partit del nostre cadet contra el líder de la classificació. Va haver serietat i intensitat en l’encontre i també van estar molt inspirats a l’hora d’atacar i defendre. El rival era superior al nostre però els ondarencs van poder aguantar-los evitant un augment excesiu en el marcador però, així i tot, els visitants anaven augmentant la distància poc a poc durant l’encontre fins a arribar a la difèrencia final de 15 punts. A pesar del resultat, els jugadors acabaren molt contents i van disfrutar d’un partit que ja sabien que seria difícil.\nUPB GANDIA 64-25 ESCOLES ESPORTIVES ONDARA\nEl diumenge de matí les nostres xiques es desplaçaren fins Gandia per a disputar el encontre del cap de setmana. El partit es presentava complicat ja que les locals es troben primeres en la classificació, no obstant les xiques eixiren amb ganes de passar-ho bé i jugar a bàsquet i així ho van demostrar realitzant un bon joc amb equip que inclús va permetre competir amb igualtat de condicions. Les de Gandia van plantejar un partit complicat en quant a nivell de concentració degut als constants canvis defensius realitzats que aconseguiren desconcentrar a les nostres i anar poc a poc agarrant avantatja en el marcador. Es va arribar al marcador final de 64-25 per a les locals però animar a les nostres jugadores per a que continuen treballant i millorant poc a poc.\nNOU BÀSQUET ALCOI 53 – 51 ESCOLES ESPORTIVES ONDARA\nEncontre igualadíssim des de l’inici en el que els ondarencs van competir cada baló per poder emportar-se la tan volguda victòria.\nEl partit començava amb superioritat dels locals que a pesar de la bona defensa individual que els d’Ondara estaven fent, estaven encertats de cara a la cistella i cometeren pocs errors ofensius. En el segon quart, els alcoians tan sols aconseguiren augmentar la diferència en el marcador en 2 punts a pesar d’estar tota aquesta primera part en pressió a tota la pista.\nLa segona part fou més relaxada per als ondarencs ja que els locals baixaren la intensitat en la pressió. El nostres passaren a defensa en zona 2-3 i això dificultava l’anotació local. La clau del canvi va ser els rebots en defensa i l’eixida ràpida de baló, que afavorí còmodes cistelles que feren que els nostres arribaren a col·locar-se 4 punts per dalt, remuntant una desventatja de 10 punts. A falta de 10 segons, els ondarencs aconsegueixen furtar un baló que acaba en cistella i s’empata el partit a 51 quedant tan sols 4 segons. La sort caigué, una altra vegada, de part dels alcoians que aconseguiren anotar en l’últim segon i guanyar el partit.\nBon joc el dels nostres, gran treball defensiu i ofensiu i esperem un millor resultat la propera setmana en el derbi contra CB Pego.\nELS DIES 12 I 13 DE MAIG SE CELEBRARÀ AL BARRI DEL CRIST D’ONDARA LA III FIRA DE LA PARAULA I LA BONA TAULA\nPublicado el 18/04/2018 19/04/2018\nLa proposta cultural, lúdica, i gastronòmica es consolida en la seua tercera edició, en la que tornarà a dinamitzar l’activitat en el Barri del Crist\n18.04.18. El cap de setmana del 12 i 13 de maig, el Barri del Crist d’Ondara serà l’escenari de la III Fira de la Paraula & la Bona Taula; un esdeveniment que es consolida en la seua tercera edició, que està organitzada per les Regidories de Promoció Econòmica i de Cultura de l’Ajuntament d’Ondara, amb la col·laboració dels Festers del Crist 2018 i la Macma. La proposta inclourà diferents iniciatives: gastronomia amb els Festers del Crist 2018 que oferiran producte local i menjar típic de la comarca; la Fira de la Paraula (amb les editorials i escriptors/es locals i comarcals); el Mercat de la Terra i l’Artesania, així com animació, destacats concerts (Tardor, Nuc, Sergi Contrí, Thinking Brass, The Swing Machine) i activitats per a públic infantil.\nEnguany, destaca com principal novetat la introducció de col·lectius locals com els Festers del Crist i l’alumnat del Col·legi Sanchis Guarner (que participarà en l’actuació de la rondalla del Grup de Danses de Pedreguer) i de l’IES Xebic (els estudiants del qual participen en el concurs literari, el lliurament de premis del qual dóna començament a la Fira).\nLa fira de la Paraula & la Bona Taula ha sigut presentada aquest matí per l’Alcalde i Regidor de Promoció Econòmica, José Ramiro; la Regidora de Cultura, Raquel Mengual, i el director de l’IES Xebic, Sergi Lara.\nL’Alcalde, José Ramiro, ha indicat que aquesta proposta dinamitzadora de l’activitat en el Barri del Crist combinarà cultura, proximitat, música, gastronomia, i animació mitjançant una iniciativa que prendrà com a emplaçament la Plaça 9 d’Octubre i carrers adjacents. José Ramiro ha destacat que serà un cap de setmana molt atractiu per als visitants, tant per a la gent d’Ondara com de la resta de la comarca, i ha aprofitat per a invitar a tota la ciutadania a gaudir d’aquest cap de setmana.\nLa participació dels Festers del Crist 2018 en la III Fira de la Paraula i la Bona Taula queda reflectida amb el servei de menjar típic de la comarca que oferiran durant tota la fira; a més del servei de barra i del dinar popular que serviran el diumenge a les 14 hores. Els Festers del Crist oferiran diverses i variades propostes gastronòmiques de qualitat al carrer, amb producte local i comarcal. D’altra banda, el Mercat de la Terra i l’Artesania oferirà productes de comerç de proximitat, agrícoles, i artesans, amb una vintena de parades.\nQuant a Fira de la Paraula, organitzada amb la col·laboració de la Macma, comptarà amb l’exposició de diversos estands; amb editorials i escriptors locals i comarcals. S’oferirà un aparador d’autors i editors emergents, amb la participació d’editorials com “Dilatando mentes” (editorial d’Ondara dedicada al gènere de ciència-ficció); “Edicions del Sud» de Manel Arcos, “Lletra Impresa”, així com d’altres editorials i distribuïdors del territori valencià.\nEn la III Fira de la Paraula i de la Bona Taula hi haurà un complet programa musical, en l’escenari que s’instal·larà a la plaça, segons ha avançat la Regidora de Cultura, Raquel Mengual. El dissabte 12 de maig a les 19:45 hores, s’oferirà el concert de Sergi Contrí (cantautor i músic de Dénia que presentarà el seu nou àlbum “Un dia de febrer”); a les 21 hores, de Nuc (grup de la Safor d’indie-rock que l’any passat va publicar el seu primer disc “Arran del mar”), i a les 22:30, del grup Tardor (grup de València que s’ha convertit en una de les referències de l’indie valencià, amb discs com Patraix). A la nit, després dels sopars populars, hi haurà música amb Dj fins a mitjanit. El diumenge 13 de maig a les 18 hores actuarà Thinking Brass (quintet de vent-metall, segon premi del II Concurs Nacional de Quintets de Metall “Ondaralvent”). A continuació, sobre les 19 hores, hi haurà música i ball a l’aire lliure amb The Swing Machine, amb una espectacular vesprada de swing per a escoltar i també ballar.\nQuant a les propostes infantils i familiars, el dissabte a les 12 hores actuarà la Rondalla del Grup de Danses de Pedreguer (amb la participació de l’alumnat del Col·legi Sanchis Guarner d’Ondara), que interpretarà cançons populars, escenificant així la transmissió oral de les nostres tradicions (amb balladors i balladores). A les 17 hores s’oferirà el teatre itinerant “Astronautes llunàtics” per Espectacles David. I a les 18:30 hores, s’oferirà l’actuació del teatre i concert infantil “Marcel a la Mediterrània”. El diumenge 13 de maig a les 11:30 hores, Manel Arcos oferirà el conta contes “El color de la gateta”. D’11 a 13 hores els xiquets i xiquetes podran gaudir de tallers diversos, com pinta cares o globoflèxia, i hi haurà jocs unflables per a totes les edats. A les 12:30 hores, actuarà l’Escola Municipal de Teatre d’Ondara amb una actuació de “mimo”. A les 17 hores del diumenge hi haurà una nova sessió de conta contes amb Manel Arcos “Un gran equip”.\nCal destacar també la implicació dels estudiants en aquesta tercera edició de la Fira, atès que la presentació de l’esdeveniment es produirà el divendres 11 de maig a les 19:00 hores, amb el lliurament de premis del III Concurs Literari de l’IES Xebic a la Casa de Cultura. Segons ha explicat el director de l’IES, Sergi Lara, aquesta activitat és una de les moltes que realitzen emmarcades en el pla de foment de la lectura de l’institut. Es podia participar en el concurs amb obres escrites en anglès, francès, castellà o valencià. Hi ha quatre categories; 1r i 2n d’ESO, 3r i 4t d’ESO, Batxillerat i Cicles Formatius, i Professorat. L’objectiu del concurs és fomentar el gust per l’escriptura de l’alumnat, i en cada categoria hi ha dues modalitats; narrativa o poesia. Per a finalitzar l’acte de lliurament dels premis, un alumne executarà un peça musical al piano.\nPROGRAMA III FIRA DE LA PARAULA I LA BONA TAULA – ONDARA- BARRI DEL CRIST – 12 I 13 MAIG 2018\n19.00 – Casa de Cultura – Presentació Fira i Lliurament de Premis del III Concurs Literari de l’IES.\n10.00 – Esmorzars populars\n11.00 – Plaça 9 d’Octubre. Visita i obertura de la Fira, i el Mercat de la Terra i Artesania.\n12.00 – Escenari – Actuació de la Rondalla del Grup de Danses de Pedreguer (amb la participació de l’alumnat del Col·legi Sanchis Guarner d’Ondara), que interpretarà cançons populars, escenificant així la transmissió oral de les nostres tradicions (amb balladors i balladores).\n17.00 – Teatre itinerant. “Astronautes llunàtics” per Espectacles David.\n18:30 – Actuació: Marcel a la Mediterrània\n19:45 – Actuació: Sergi Contrí\n21:00 – Actuació: Nuc\n22:30 – Actuació: Tardor\nServei de barra. En acabar, el dissabte 12 de maig, música amb Dj fins les 00 hores.\n11.00 – Plaça 9 d’Octubre. Obertura de la Fira, i el Mercat de la Terra i Artesania.\n11:30 – Conta contes. Manel Arcos. “El color de la gateta”\n11.00 a 13.00 Tallers: pintacares, globoflèxia, etc, i unflables.\n12:30 – L‘Escola Municipal de Teatre d’Ondara oferirà una actuació de “mimo”.\n14.00 – Dinar popular servit pels Festers del Crist Ondara 2018\n17.00 – Conta contes. Manel Arcos. “Un gran equip.”\n18:00 – Actuació: Thinking Brass\n19:00 – Actuació i ball amb The Swing Machine.\nDurant tota la fira, els Festers del Crist oferiran servei de menjar típic de la comarca. També estarà la Fira de la Paraula, amb les editorials i escriptors/es locals i comarcals.\nLA LLIGA ESCOLAR CEMA BTT ARRIBA A ONDARA EL DISSABTE 28 D’ABRIL\nEl dissabte 28 d’abril, Ondara acollirà la prova de la Lliga Escolar CEMA BTT, que tindrà lloc al Parc de Segària a partir de les 15 hores, organitzada pel Club Ciclista Màxima Bikes, amb el patrocini de la Regidoria d’Esports de l’Ajuntament d’Ondara i del Consorci Esportiu Marina Alta (CEMA).\nParticiparan uns 70 xiquets i xiquetes inscrits en la lliga CEMA BTT, en categories prebenjamí, benjamí, aleví, infantil i cadet. També hi haurà una prova per a querubins (nascuts en 2012, 2013 i 2014). A les 15 hores es lliuraran els dorsals i a les 16 hores començaran les carreres al parc Segària.\nPREMIS OCELL ONDARA 2018: COMARCAL A L’ESCRIPTORA Mª DOLORS PELLICER, I LOCAL AL DOCTOR I COSMÈTIC PERE CATALÀ\nOndara, 18.04.18. Diumenge passat 15 d’abril l’Auditori Municipal d’Ondara va acollir la dihuitena edició dels Premis Ocell-Ondara 2018, fonamentats en el reconeixement de les personalitats que els membres de l’Associació Cultural Ocell han triat per mitjà de les seues votacions. El premi comarcal va ser enguany per a l’escriptora Mª Dolors Pellicer i pel que fa al premi local, aquest ha estat concedit al doctor i cosmètic Pere Català. Amb els Premis Ocell es tracta de fer un reconeixement públic a persones o col·lectius que, en el camp professional, en el de la cultura, en el de l’esport, per la transcendència en la societat civil, etc. han sobreeixit de la mitjana de la població. És per tant, un premi on tenen cabuda totes les activitats i posicionaments personals o col·lectius. Els Premis Ocell compten, indiquen des d’Ocell, «amb el suport de la Regidoria de Cultura de l’Ajuntament d’Ondara per tal de refermar el simbolisme i la significació institucional d’aquesta iniciativa».\nEls Premis Ocell-Ondara 2018, presentats per Rubén Almiñana, van ser lliurats per l’Alcalde d’Ondara, José Ramiro, i la Regidora de Cultura, Raquel Mengual.\nL’espectacle teatral, amb que va acabar l’acte, va ser «Pels pèls» (la comèdia més vista de la història); una producció d’Olympia Metropolitana i L’Om Imprebis. La representació va ser tot un èxit i el públic assistent (el teatre estava pràcticament ple) s’ho va passar d’allò més bé.\nPremi comarcal Ocell 2018: Mª Dolors Pellicer\nNascuda a Oliva (la Safor) el 1956, la podem considerar una escriptora de Pego per tots els anys que hi ha viscut i viu. Va estudiar Magisteri i Filologia i ha treballat de mestra a diverses poblacions del País Valencià i també a Catalunya. Compromesa activament amb els Moviments de Renovació Pedagògica a casa nostra, va formar part del Col·lectiu de Mestres de la Safor i de l’ Escola d’Estiu Marina-Safor, de la qual en va ser cofundadora l’any 1986.\nPer aquell temps s’iniciava en l’escriptura de narracions per a infants i va començar a publicar en diverses editorials (Bullent, Camacuc, Bromera, Tàndem…) on aparegueren títols com “Cul, culot”, “Fil que penja”, “Rondalles de la Marjal”, i un llarg etcètera.\nMés tard vingueren les publicacions de poesia, amb títols com ara, “Versos diversos”, “Rimes i rialles”, “Versos de tres sabors”, “Qui la rima l’endevina” i “La selva en vers”, entre d’altres. Aquest darrer va rebre el Premi de l’Institut Interuniversitari de Filologia Valenciana 2010.\nHa estat antologada en el volum “Poesies amb suc. Antologia de poesia per a infants” de Miquel Desclot i la seu obra també ha estat musicalitzada en sis enregistraments en CD com ara El disc “Una cançoneta i a dormir”, de Rubén Suárez i Tinna Pla.\nTraduïda al castellà i a l’euskera, la nostra guardonada té més de 55 publicacions. Actualment continua conreant la literatura infantil i juvenil, amb especial interés per mostrar al lector possibilitats diverses de l’expressió poètica, amb incursions en el món del haiku, el tanka o les cançons de bressol. El premi comarcal de 2018 ha estat per a l’escriptora Maria Dolors Pellicer.\nPremi d’àmbit local corresponent al 2018: Pere Català Moncho\nTot va començar el dia en que després d’uns anys de treball d’investigació a la Universitat i al Jardí Botànic de València, el nostre guardonat ondarenc va decidir que volia donar una sortida pràctica als coneixements adquirits. Tenia una afició innata a les plantes amb les que va créixer en els camps i muntanyes de la Marina. Aquest interès pels productes de la naturalesa és el que el porta, anys després, a estudiar Farmàcia a València.\nUns anys després, no massa, ha estat enaltit per la premsa internacional com a gurú de la bellesa natural (així l’ha denominat, per exemple, l’edició italiana de Marie Claire). Només la relació de premsa especialitzada de la qual és articulista assidu dóna una idea de fins a quin punt la seua opinió en matèria de salut i bellesa naturals és tinguda en compte. La Vanguardia, El País, Vogue, Vanity Fair Itàlia, Vogue Itàlia o Get the Gloss, considerada la referent a la premsa de salut i bellesa.\nPerò… Com ha arribat este ondarenc a escalar tan alts cims? Ara treballa amb models i actrius de primera línia, que li han encomanat la cura de la seua pell. Emma Watson, per exemple, se l’emporta darrere cada dia de rodatge. En el rodatge de La Bella i la Bèstia, va recórrer amb ella mig món.\nEl que distingeix en nostre premiat en el món de la cosmètica és, principalment, que elabora els seus productes a partir d’ingredients exclusivament naturals. Per este motiu la seua és una tasca d’investigació i laboratori. No només Emma Watson ha confiat en ell. Són clientes seues altres conegudes actrius com Glenn Close o Kate Hudson, per citar-ne algunes. Però esta és només una cara de les aportacions de la seua investigació amb productes naturals a la cura dermatològica i la cosmètica. L’altra, la que realment va provocar tot això, és que va ser autor d’un descobriment que ha ajudat als pacients oncològics a portar millor la malaltia. Encara en l’actualitat, segueix simultaniejant este treball d’ajuda als malalts de càncer amb esta altra part més, diguem, glamurosa.\nAmic i influenciat pel cèlebre botànic Joan Pellicer, a qui venerava i del que es confessa deixeble, el nostre guardonat ha desenvolupat la seua carrera a Londres. I és que als mesos de començar a treballar a la farmàcia londinenca va ser reclamat per un hospital. I no per un qualsevol, sinó per la més prestigiosa clínica de la ciutat: la Harley Street Clinic, aquella en què, per exemple, es va rodar la pel·lícula El discurs del rei. És enmig d’aquells estudis, i estant treballant en la popular clínica, quan reflexiona sobre el fet que els pacients oncològics, després de la radioteràpia, no podien vestir-se, ja que la roba els provocava dolors al contacte amb la pell. Així que planteja als oncòlegs de la clínica que alguna cosa calia fer. Mesos d’investigació van desembocar en un producte, una crema que, en provar-la els pacients, resulta tot un èxit. La va anomenar Rewarding Body Balm i realment calmava les molèsties dels malalts.\nEste va ser només el primer pas, però l’èxit el va animar a seguir amb les seues investigacions. El resultat arribaria després de cinc anys de treballs amb una altra crema, ara per a la cara, elaborada després d’aconseguir identificar 12 substàncies naturals. Per este motiu la va batejar com Twelve Beauty, la marca que l’ha fet famós i el trampolí que el va catapultar a la fama. Cinc anys després, els seus productes es venen als Estats Units, Sud-àfrica, Austràlia, Itàlia, Alemanya, Andorra, Espanya o el Regne Unit, entre d’altres.\nMentrestant, la crema amb la qual segueix ajudant els malalts oncològics s’empra en nombrosos hospitals del Regne Unit. Fa pocs dies, algunes de les principals clíniques espanyoles han estat a Ondara per tancar acords amb ell. I és que a Ondara està una altra vegada el nostre premiat des de què trasllada al seu poble la seua base d’operacions. En un local del nucli urbà hi ha la nova seu de Twelve Beauty, des d’on fabricarà ara els productes i els comercialitzarà.\nAixí que este ondarenc torna a casa. Tot el que a casa es pot estar en el seu cas, ja que continua treballant un dia a la setmana a la Harley Street Clinic de Londres assistint als pacients oncològics, i donant classes, ara com a doctor, a la Universitat de Siena a Itàlia. I viatjant, molt i molt, a tota mena de compromisos professionals.\nL’AJUNTAMENT D’ONDARA REGULA I DEFINEIX LES PLACES D’APARCAMENT DE l’ENTORN DE LA PLAÇA MAJOR I CARRERS ADJACENTS\nPublicado el 17/04/2018 17/04/2018\nS’ha creat una plaça per a persones amb diversitat funcional i s’estan delimitant places d’aparcament separades de les façanes\nOndara,17.04.18. L’Ajuntament d’Ondara, per mitjà de la Brigada Municipal, i a iniciativa de les Regidories d’Urbanisme i Via Pública (que dirigeixen Francesc Giner i Pere Picornell, respectivament) està executant els treballs necessaris per a reordenar i definir correctament les places d’aparcament en l’entorn de la Plaça Major, carrer Lluís Santonja, carrer Bonaire i carrer Sant Joan, en ple centre històric del nucli urbà.\nLa intenció d’aquesta iniciativa és la reordenació racional de les places d’aparcament d’aquesta zona, que té un ús residencial (a partir de les 21 hores només poden estacionar els residents del casc històric, degudament identificats mitjançant la pertinent targeta en els seus vehicles). Fins ara, aquests carrers adoquinats no tenien una ordenació de les places d’aparcament delimitades amb pintura.\nEls treballs estan consistint en la pintura de les places d’aparcament, convenientment separades de les façanes, per a permetre l’accés de vianants entre els vehicles i les vivendes. De manera que les places es marquen de forma rectangular.\nA més, s’està delimitant la zona en què no es pot aparcar enfront de la Torre del Rellotge, per a permetre un millor gaudi d’aquest BIC. I s’ha creat una plaça d’aparcament per a persones amb diversitat funcional a la plaça Major (espai que fins ara no tenia aquest tipus de plaça d’aparcament).\nAmb els treballs realitzats per part de la Brigada Municipal, pintant i reordenant les places d’aparcament, s’han definit les places per a vehicles i també s’ha pintat la línia groga en els llocs corresponents. Aquesta mesura, a més, permet la substitució dels bol·lards que hi havia per pintura, que és menys agressiva per a l’espai, els vianants i els vehicles.\nL’ESCOLA MUNICIPAL DE GIMNÀSTICA RÍTMICA D’ONDARA VA ACONSEGUIR EL PASSAT DIUMENGE 27 PODIS; 22 EN LA 4a FASE DE LA LLIGA COMARCAL CELEBRA A PEGO, I 5 EN LA LLIGA INTERCLUB CELEBRADA A TEULADA\nOndara, 17.04.18. Diumenge passat 15 d’abril, l’Escola Municipal de Gimnàstica Rítmica d’Ondara va aconseguir diversos èxits esportius; tant en la 4a fase de la Lliga Comarcal CEMA (va aconseguir 22 podis) com en la 1a fase de la Lliga Provincial Interclub (va aconseguir 5 podis).\nLa quarta Fase de la IX Lliga comarcal de les Escoles Esportives Municipals de Gimnàstica Rítmica CEMA temporada 2017-2018 es va celebrar el passat diumenge 15 d’abril a Pego. L’Escola Municipal de Gimnàstica Rítmica d’Ondara, coordinada per Alicia Ivars, i que compta com entrenadores amb Cristina Sala, Alba Fornés, Sandra Gamero, i Irene Estévez, va obtindre uns magnífics resultats, aconseguint un total de 22 podis (sent d’ells 7 individuals, 6 de conjunts, 6 de duos i 3 de trios ) i sumant unes excel·lents puntuacions per a la seua classificació comarcal, amb 10 ors, 7 plates i 5 bronzes.\nD’altra banda, la primera Fase de la Lliga Provincial Interclub es va celebrar el passat diumenge 15 d’abril a la vesprada a Teulada. L’Escola Municipal de Gimnàstica Rítmica d’Ondara va aconseguir 5 podis en aquesta competició de gran nivell.\nLa Regidora d’Esports, Mar Chesa, va felicitar les gimnastes d’Ondara i les seues entrenadores pels seus excel·lents resultats aquest diumenge.\nRESULTATS 4A FASE LLIGA COMARCAL GIMNÀSTICA RÍTMICA CEMA – PEGO (22 PODIS)\nRoser Alemany Serer 1ª Classificada\nMireia Pons Fornés 1ª Classificada\nAna Monedero Vasileva 2ª Classificada\nVega Vizcaya Miralles 2ª Classificada\nJoan Pere Sendra Nogueroles 5t Classificat\nAna Reig Salort 3ª Classificada\nMaria Gracia Romero 1ª Classificada\nAngèlica Carrió Fructuoso 3ª Classificada\nCristina Saiz Pons 4ª Classificada\nNahiara Tessore, Anais Messaourdi i Carmen Serra 4es Classificades\nZaira Quintanar, Elsa Femenia i Irene Rivera 1es Classificades\nNoa Quinto, Carla Riera i Zoe Barber 2es Classificades\nMaitane Alfaro, Maria Mahiques i Maia Salort 4es Classificades\nJúlia Signes, Cristina Zamora i Carla Romero 1es Classificades\nMaría Fernández i Carmen Chapa 1es Classsificades\nLucia Llorens i Lara Rodríguez 2es Classificades\nMaria Hernández i Clara Más 1es Classificades\nRuth Almero i Sara López 2es Classificades\nPaula Jordà i Valeria Ribes 3es Classificades\nGiuliana Sánchez i Maria Llorens 3es Classificades\nMiriam Pérez i Helena Roselló 4es Classificades\n1es Classificades: Benjamí “J” format per Roser Alemany, Pau Mut, Alessia Velasco, Júlia Sendra i Emma Ordines.\n2es Classificades: Benjamí “S” format per: Marina Mas, Aroa Soldevila, Sandra Ribes, Noa Petrignani i Carolina Brígido.\n1es Classificades: Aleví “K” format per: Alma Llobell, Aina Server, Judith Ballester, Emma Almiñana i Paula Vives.\n2es Classificades: Aleví “O” format per: Iratxe Parra, Sara Arlandis, Andrea Munuera, Mireia Ribes i Alice Rebeca Kiss.\n1es Classificades: Infantil “H” format per: Vera Monedero, Irene Martí, Lara Stauder, Nadia Boluda I Laia Estévez.\n3es Classificades: Infantil “F” format per: Azahar Vanaclocha, Sonia Martínez, Ainhoa Vicens, Laura Zaragoza, Nerea Bonet I Ana Reig.\nEn aquesta modalitat les participants van ser:\nNerea Vicens, Martina Portes, Júlia Contreras, Àngela Gil i Nerea López en Categoria Aleví.\nAlma, Alba, Laia i Rosa en Categoria Benjamí.\nSarah, Alma, Serena, Anastasia, Laura, Laura, Nerea, Claudia, Daniela, Maria, Irene, Carme, Núria, Silvia, Ainhoa, Àngela, Yoana, Anna, Maia, i Ana en Categoria Prebenjamí.\n1ª FASE LLIGA PROVINCIAL INTERCLUB DE GIMNÀSTICA RÍTMICA – CELEBRADA A TEULADA (5 PODIS)\nCategoria Infantil Corda\nPaula González 4ª Classificada\nCategoria Cadet Cèrcol\nJúlia Mut 2ª Classificada\nCategoria Cadet Maces\nBegonya García i Estela Dengra 3es Classificades\nAdriana Noguera 3ª Classificada\nMireia Payà 1ª Classificada\nGeneral: 1es Classificades\nFRANCISCO CEJUDO VA PRESENTAR ELS SEUS ÚLTIMS LLIBRES A LA CASA DE CULTURA D’ONDARA\nL’escriptor i poeta local va estar acompanyat a la guitarra per Concha Ballester\nDivendres passat 13 d’abril, l’escriptor i poeta local Francisco Cejudo va presentar a la Casa de Cultura d’Ondara les seues últimes obres; el poemari “Las estampas del tiempo” i “Anotaciones aforísticas”; que recull les reflexions de l’autor sobre gran varietat de temes. Francisco Cejudo va ser presentat per la Regidora de Cultura d’Ondara, Raquel Mengual, i va recitar els seus poemes amb l’exquisit acompanyament musical a la guitarra, per part de la professora del Conservatori de Dénia, Concha Ballester. L’acte va comptar amb l’assistència entre el públic del pintor local Antonio Torres, que va cedir l’obra pictòrica que estava exposada en la presentació, i que ha servit de portada per a “Anotaciones aforísticas”.\nL’acte formava part de la programació de la Regidoria de Cultura d’Ondara per a aquest mes d’abril, en el que es commemora el Mes del Llibre amb diverses activitats relacionades amb els llibres i la lectura.\nLa celebració del Mes del Llibre continuarà demà dimarts 17 d’abril a les 20 hores amb la presentació del llibre “Diània Terra Nostra” (un emocionant viatge pels més fabulosos paisatges de la nostra terra) de l’escriptor Just I. Sellés, amb un preludi musical del cantautor Andreu Valor, que avançarà temes del seu pròxim disc. A més, aquest dimecres 18 d’abril a les 19:30 hores tindrà lloc el reconeixement als més lectors de la Biblioteca Municipal. Des de la Regidoria de Cultura es farà lliurament d’un diploma i un obsequi als més lectors/es de la Biblioteca “Enric Valor” de la temporada 2017-2018, veïns/veïnes d’Ondara. Després del lliurament de diplomes, tindrà lloc a la Sala d’Actes la presentació del llibre de poesia “El eje de la luz” a càrrec de José Iniesta Maestro, amb introducció del poeta i filòsof Héctor Solsona.


Estem recorrent el temps de pasqua i com sempre actualitzem l’experiència nova i genuïna d’encontre amb Déu. Nosaltres com els deixebles, amb tots els nostres dubtes i inquietuds, també estem cridats a reconèixer el Senyor, de moltes maneres i situacions, com en els sagraments de l’Església. Viu i actuant en la nostra vida. És el Senyor, que es presenta, sempre de manera nova, perquè creguem en ell, l’estimem i el seguim.\nL’experiència pasqual que la Paraula de Déu ens convida a viure aquest diumenge és la de reconèixer que Ell és el Bon Pastor i nosaltres les seves ovelles. És una experiència nuclear i pròpia de la vida cristiana. Tenim un Déu que es revela com a Bon pastor. Ha compartir la nostra condició humana i ha experimentat la gran tribulació, i l’ha superada. És per això que ens condueix a l’eternitat. I nosaltres som les seves ovelles, que som conegudes per ell i som cridats a tenir un coneixement cordial fruit d’una relació profunda de trobada amb ell. Un coneixement, que com diu el Papa emèrit Benet: propi del qui estima i del qui és estimat. És el més preciós de ser cristià. La relació personal que podem tenir amb Déu. Ell es posa al davant com a pastor que ens guia i ens guarda pels camins de la vida, i alhora l’anem reconeixent sabent que ell també ens coneix i ens estima.\nEn l’eucaristia, cada diumenge reproduïm i actualitzem aquesta experiència pasqual. El Senyor es fa present com a Bon Pastor i ens convida a què el coneguem més profundament i a participar de la comunió amb Ell i de la seva missió.\n106 ROMERIA A MONTSERRAT DEL 150è ANIVERSARI: 24-26 MAIG\nTots convidats a pujar tots els dies o, al menys, un dia. El diumenge pujarà un autocar. Com que el diumenge és dia d’eleccions, tornarem aviat havent dinat. Apunteu-vos a la sagristia o al despatx parroquial.\npelegrinatge a lourdes amb l’HOSPITALITAT\nUs animem a pelegrinar a Lourdes amb l’Hospitalitat. Hi participarem amb un grup de Badalona del 27 de juny a l’1 de juliol. Viatjarem amb un autocar que ens recull i ens torna a Badalona. Són 5 dies per fruir junts de convivència i espiritualitat cristiana acompanyant malalts i persones discapacitades. Per a més informació i inscripcions podeu passar per la rectoria els dijous 23 i 30 de maig, 6 i 13 de juny de 18 a 19.30 h.\nHem començat el maig i resem el Mes de Maria en acabar les misses d’entre setmana. Els dissabtes, a continuació, fem el rosari. Durant tota la Pasqua, de dilluns a divendres, hi ha la pregària de Vespres. El dimarts la fem amb la missa de les 20h i la resta de dies, a partir de les 19:30 h, en acabar el rosari. També tenim els següents espais de pregària comunitària: els dimecres, a les 21 h, l’Hora Santa pels pobres, amb “los Jóvenes de San José”; els dijous, a continuació de l’eucaristia de les 20 h, adoració fins a les 21 h.\nSENSE ELL NO PODEM FER RES\nPer Pasqua anem descobrint com es fa present el Senyor en «l’avui» de l’Església. Aquest diumenge ens convida a observar la missió de l’Església com a presència del Ressuscitat. Jesús ens encomana l’anunci de la Bona Nova, però no sense la seva implicació ni la seva presència. En l’evangeli escoltem que la pesca dels deixebles acabava en un estrepitós fracàs. És la imatge de l’Església auto-referencial. Una Església que no tingui el Crist com a principi i fi del seu ésser i de la seva tasca en el món no podrà ser sagrament del Ressuscitat, i el seu ministeri evangelitzador serà en va. És el Ressuscitat el que converteix el desastre en èxit extraordinari. «Tireu la xarxa». L’imperatiu del Senyor segueix ressonant en la comunitat dels deixebles generació rere generació com a senyal que la seva participació personal allibera l’Església de la temptació de constituir-se en una institució secular o mundana. El Senyor no es desentén de la tasca evangelitzadora de l’Església. Per això hem de realitzar la nostra missió des d’una confiança serena. Però la confiança no abunda entre nosaltres, que ens sentim a la intempèrie, bregant de nit, mancats fins i tot de la tènue llum de la lluna que orienti els nostres esforços i sense que obtinguem resultats visibles.\nLa missió troba el seu port segur al tornar constantment vora l’Eucaristia on el mateix Ressuscitat es fa present per concedir-li la seva força, el seu vigor, la seva pròpia persona. Pere reconeix el Ressuscitat i saltant de la barca es llança a l’aigua cap a ell, i allà, un cop s’han reunit tots, el Senyor els parteix el pa i el peix. Com Pere, som cridats a obrir els ulls a la fe per poder reconèixer el Senyor enmig de nosaltres i experimentar en primera persona aquesta trobada d’amor amb el Ressuscitat que ens alimenta i alena la nostra vocació de testimonis valents de la resurrecció, seguint l’estela dels apòstols segons el relat dels Fets (CPL).\nAquest any tornem a organitzar el concert de Pasqua amb Gospel Sentits. Amb motiu del 150 aniversari de la Parròquia ho fem al carrer com un regal a tot Badalona, i dins del Programa de les festes de Maig. Som tots convidats a vibrar al ritme del Gospel.\nCOL·LECTES ESPECIALS SETMANA SANTA\nLa col·lecta del Dijous Sant per a Càritas va ser de 768 € i la del Divendres Sant per a Terra Santa va recollir 283 €. Han pujat respecte l’any passat. Moltes gràcies a tots els que heu col·laborat.\nTots convidats a pujar tots els dies o, al menys, un dia. El diumenge pujarà un autocar. Encara queden cel·les. Com que el diumenge és dia d’eleccions, tornarem aviat havent dinat. Apunteu-vos a la sagristia o al despatx parroquial.\nArt sacre a l’Arxiprestat\nSetmana Santa, el temps del sagrat\nEl Círcol ens apropa els migrants\nCompromís per unes municipals lliures de xenofòbia i racisme\nIn memoriam Joseph Maria Rojo Pijoan\nUs faig arribar el Poble de Déu de maig en enllaços a Dropbox o bé a Issuu i en pdf adjunt.\nM.D. DE L’ALEGRIA: PATRONA DE L’ARXIPRESTAT\nLa celebrem aquest dilluns de Pasqua Florida. Els actes festius es centren a l’ermita d’aquesta advocació, a Tiana. A les 10 h sortirà la processó, seguint el rosari, des de l’església de St. Cebrià de Tiana fins a la de la Mare de Déu de l’Alegria. Allà hi haurà l’ofici solemne a les 11 h.\nSANT JORDI: FOLRE I CONCERT\nEncara que la festa litúrgica serà l’1 de maig, celebrem la diada el proper dimarts. Com cada any el Folre tindrà paradeta de roses i altres regalets a la cantonada Arnús i Pietat, al voltant de les 7:30 h del matí.\nEl proper dissabte 27, a les 21:00, en el nostre temple parroquial, hi haurà el concert de Sant Jordi, organitzat per l’Orfeó, que enguany s’afegeix als actes commemoratius del 150è aniversari.\nPREGÀRIA DE VESPRES PER PASQUA\nUs recordem que durant tota la Pasqua, de dilluns a divendres, preguem les vespres: dimarts, a la missa (20:00) i els altres, després del rosari (19:30).\nINCRIPCIONS ROMERIA A MONTSERRAT DEL 150è ANIVERSARI\nLa romeria del 150è aniversari serà del 24-26 de maig. Podreu pujar el cap de setmana o el diumenge. Com que el diumenge és dia d’eleccions a l’ajuntament, tornarem havent dinat. Un grup de l’Esplai pujarà caminant. Obrim les inscripcions el dimecres 24, al matí, de 11:30 a 13 h, i el dijous 25, de 17 a 19 h.\nEntrem amb l’Espòs a celebrar la Pasqua\nCom cada diumenge celebrem la resurrecció de Crist. L’entrada de Jesús a Jerusalem està vinculada a la celebració eucarística. És l’Església que es disposa a acompanyar el seu Senyor i Espòs en la celebració del Misteri de la Pasqua. Acompanyem el Rei pacífic i humil, que entra per oferir el sacrifici de la nova aliança en el seu Cos, i portant a la plenitud la seva obediència al Pare. Per la història litúrgica sabem que a Roma començava amb una gran sobrietat la Setmana Santa, però els pelegrins medievals, sobretot de la Gàl·lia, participaven en la litúrgia festiva de Jerusalem, la qual començava la gran setmana amb la processó que des de la muntanya de les Oliveres volia imitar l’entrada de Jesús a la ciutat santa. El costum es va imposar a occident i també a Roma. D’aquí el contrast litúrgic entre la commemoració festiva de l’entrada a Jerusalem i la sobrietat de la Missa, centrada en la passió.\nL’eucaristia està marcada per la Passió del Senyor segons Lluc. Queda palesa la misericòrdia del Senyor en la darrera hora de la seva vida: Pare, perdoneu-los, que no saben el que fan; avui seràs amb mi al Paradís. Altres característiques de Lluc són el caràcter pasqual del darrer sopar, amb els diàlegs: sobre el servei, com a tret distintiu dels seus seguidors; i, sobre les dues espasses, que al·ludeix a la dificultat de l’evangelització futura amb la manera de procedir diferent sense la presència visible de Jesús. També trobem la reconciliació d’Herodes i Pilat, per anar contra Jesús; i, l’encontre amb les dones en el Gòlgota, les quals mai no són hostils en el seu evangeli....\nEn resum, Jesús és presentat sobretot com l’innocent que no havent comès cap crim és ajusticiat com el pitjor dels criminals. El seu missatge és de misericòrdia i tendresa davant l’hostilitat de tots els qui el volen matar. Entrem doncs en el temps sagrat de la Setmana Santa. Seguim el nostre Espòs i Senyor pel camí de la seva passió.\nDimarts Sant hi ha la missa Crismal a les 11 del matí a la Catedral de Barcelona, a la que tots hi som convidats. En ella, bisbes, preveres i diaques renoven les promeses sacerdotals i hi ha la benedicció dels Sants Olis. També celebrem les noces d’or i argent d’aniversaris d’ordenacions. Per aquest motiu, hi haurà celebració de la paraula a la nostra parròquia, a les11 h, en lloc de la missa.\nAl vespre, a continuació de la missa de les 20 h, tindrem la celebració del perdó comunitari, a les 20:30 h. A mesura que us aneu confessant, els qui vulgueu podreu anar marxant. Preparem-nos junts per a viure la Pasqua.\nROMERIA A MONTSERRAT DEL 150è ANIVERSARI\nEl 24-26 de maig tenim la nostra romeria anual a Montserrat. Aquest any especial pel 150è aniversari. Podreu pujar el cap de setmana o el diumenge. Hi haurà serveis d’autocar per anar-hi. Com que és dia d’eleccions a l’ajuntament, tornarem havent dinat. Un grup de l’Esplai pujarà caminant. Volem fer un mocador de colors groc i morat, els colors de Sant Josep. Obrirem les inscripcions la darrera setmana d’abril: el dimecres 24, al matí, de 11:30 a 13 h, i el dijous 25, de 17 a 19 h.\nEl proper dissabte 27 d’abril, a les 21:00, en el nostre temple parroquial de Sant Josep, arriba un dels actes organitzats per l’Orfeó Badaloní. És el tradicional Concert de Sant Jordi, que enguany s’afegeix als actes commemoratius del 150è aniversari de l’Església de Sant Josep.\nCREIEM EN LA DIGNITAT DE LA DONA\nAquesta setmana contemplem una dona davant de les mirades acusadores d’un grup d’homes. És la cita evangèlica anomenada de l’adúltera. El tornem a proclamar aquest diumenge i de nou aquest fragment continua essent reflex de la situació del nostre món. L’home que havia fet aquell mateix pecat sembla que no existeixi i el centre de la culpabilització se centra injustament en la dona. Avui en dia, la dona continua estant en una situació de menys consideració, de menys dignitat i major marginació. Malgrat els avanços, continuem denunciant aquesta situació injusta en el tracte de la feminitat i demanant la igualtat en els drets i la dignitat entre els homes i les dones: totes les persones són iguals en dignitat davant de Déu. En torn a aquesta desigualtat injusta va ser la campanya de Mans Unides d’aquest any: la dona del segle XXI ni independent, ni segura ni amb veu. També va haver-hi una jornada reivindicativa i una manifestació el passat 8 de març. A l’entrevista que li van fer al Papa per la TV, ell s’hi va referir.\nEl Senyor ens torna a confrontar amb la nostra vida per adonar-nos que tots som pecadors i que tots som necessitats d’alliberament i salvació; tant els homes com les dones. I que a més comença una nova manera de fer les coses: la del perdó i la de la misericòrdia enfront del tarannà del càstig i de la condemna. Una manera que fuig de la violència i la condemna i aposta pel diàleg i a la comprensió. Diria que és una manera de fer més femenina perquè és la manera de fer d’una mare vers els seus fills. El Senyor ha vingut a rescatar-nos i a donar-nos vida, no a condemnar-nos ni a tirar-nos pedres. Aquesta és la manera de fer de Déu i vol que actuem igual entre nosaltres. Sobretot amb els més febles i treballant per la justícia entre les persones, siguin homes o dones.\nConsell Parroquial 2 abril 2019\nRevisions: L’Aspirantat informa sobre l’última formació per monitors i que está preparant una excursió amb les famílies pel proper 13/4. S’està fent el curset de promesos amb 7 parelles. La taula interreligiosa vetllarà perquè els partits respectin el pacte sobre la no utilització electoralista de la immigració a les properes eleccions. Revisió Festes de Sant Josep. Tot molt positiu. Es proposa a l’Esplai organitzi una visita a l’exposició de fotografies amb els infants i famílies. Revisió Quaresma. Hem de promoure una major participació en les vespres i a les pregàries d’adoració al Santíssim Sagrament.\nNou Pla Pastoral. La fraternitat. Es revisa el primer sopar fratern, que va tenir lloc al març. Cal millorar l’organització prèvia. S’acorda seguir avançant en la preparació d’aquestes trobades, per començar-les el curs que ve.\nEconomia. L’any 2018 s’han tancat els comptes en positiu. S’està movent el tema del Centre Parroquial i que el projecte del columbari està molt avançat.\nConsell pastoral arxiprestal. Cal un representant per a la Parròquia.\n150è aniversari. Propers actes: La Moixiganga, a les 21:30 h del dissabte 13 d’abril i el concert de Gospel Sentits a La Plana, a les festes de maig (12/5). Es demana a l’Esplai que en faci difusió. La Parròquia assumeix el cost econòmic d’aquests actes. Romeria de Montserrat del 150é. 24-26/5. Obrim inscripcions: 24/4, de 11:30 a 13 h, i 25/4, de 17 a 19 h. Hi haurà serveis d’autocar. Un grup de l’Esplai pujarà caminant. Volem fer mocador de colors lila i groc.\nSetmana Santa. Presentem el programa.\nJustícia i Pau. Queda pendent la presentació de MigraStudium. Es demana la implicació de l’Esplai en la recollida de medicaments. Projecte “veïns x veïns”: es demanarà informació sobre el que s’està duent a terme al centre.\nAltres. La Processó del Silenci demana que la P. St. Josep pel 150è porti la bandera de Santa Maria. Hogar de María ha demanat poder fer ús dels espais parroquials els dissabtes al matí.\nA punt per celebrar la Setmana Santa\nEntrevista a David Garcia, mestre i impulsor d’un projecte d’intercanvi intergeneracional\nSant Josep: els 150 anys d’una parròquia obreraMinut de silenci en repulsa pels atemptats de Nova Zelanda\nUs faig arribar el Poble de Déu d'abril en enllaços a Dropbox o bé a Issuu i en pdf adjunt.


Fins on aguantarem? | Diaris de trinxera\nLa Cristina, que és una infermera competent i compromesa amb els pacients, entra en el seu torn amb mala cara i plora amb facilitat. Explica que durant tot l’estiu ha tingut un contracte de 20 hores que li van renovant cada mes, no sap fins quan treballarà. Canvia de centre de treball i d’horari dos o tres cops per setmana, no sap mai quan podrà recollir el seu fill, o veure’l, o dinar a casa. No sap quan tornarà a veure els pacients que necessiten cures periòdiques, ni si tornarà a veure aquella senyora que li queden pocs dies per morir, o si podrà tornar a parlar amb els seu fills…. Plora per tot plegat.\nEn Jordi, que s’ha jubilat fa poc, diu que ja no necessita pastilles per dormir. Encara somia que passa consulta, però no es desperta angoixat a mitja nit tement com serà de llarga la llista de consultes de l’endemà, o alertat per no haver preguntat per l’última regla a aquella noia que tenia dolor abdominal i que va veure entremig de les seves visites perquè la companya metgessa que l’hauria d’haver atès estava malalta i no la van substituir. Ara dorm molt millor.\nLa Mònica, que molts dies està sola d’administrativa al centre, en acabar el matí, pregunta com ha anat la consulta. Ho pregunta perquè “no sap ben bé què ha fet”, ha estat desbordada tot el matí amb les persones que anaven a visita o a fer gestions al centre, algunes demandes urgents, moltes trucades per telèfon.. i ha donat les hores de visita com ha pogut. Li queden moltes gestions per fer, però necessita descansar una mica, té el cap que treu fum. Mentre parlem aquestes coses entra una senyora per la porta i pregunta que com és que ningú agafa el telèfon, porta trucant tot el matí.\nFins on i quan aguantarem?\n← Carta d’una tutora al seu primer resident\nPacient que no segueix les recomanacions de canvi d’hàbits →\nOne thought on “Fins on aguantarem?”


Fotografia Nocturna de l'Empordà: Com s'ha fet\nJordi Amela 3 de maig de 2016 a les 17:37\nOstres les dobles exposicions...\nJo m'hi vaig posar una sessió i als pocs minuts veient les decebedores imatges que vaig fer, ho vaig deixar estar.\nEduard Marquès 3 de maig de 2016 a les 19:55\nEspero que el consell que he intentat donar et pugui servir. Ja em diràs si ho proves. Una abraçada, Jordi\nDaniel Arenas 3 de maig de 2016 a les 19:30\nNo n'he provat mai de fer dobles exposicións. De et de fer-ho hauria de ser a "l'antiga" es a dir unió de capes amb PS perquè la meva càmara no en fa de forma directe. De totes formes no és aquest el motiu sinó com diu en Jordi, no totes funcionen i s'han de plantegjar molt bé i tenir les idees molt clares.\nAquesta que ens mostres, m'agrada com han encaixat les dues imatges.\nEduard Marquès 3 de maig de 2016 a les 19:58\nExacte, i aquest que us mostro és una de les situacions que funciona. També ho he fet en "modus" fosc i jugant amb l'enfoc a contrallum, tal i com estan fetes algunes de les fotos d'aquesta entrada.: http://fotografianocturnaemporda.blogspot.com.es/2016/04/roselles-i.html La qüestió és anar provant i jugant Una abraçada, Dani\nPNA 3 de maig de 2016 a les 21:54\nMolt bona explicació. Gràcies Eduard. Però la meva càmara no té la possibilitat de l'exposició múltiple. Molt maca la fotografia!\nEduard Marquès 3 de maig de 2016 a les 22:28\nAmb lo creativa que ets segur que la posaràs a la llista de reis, no? Una abraçada, Pilar\nChabier Lozano 4 de maig de 2016 a les 8:07\nQuan surti a fer flora faré alguna proba, ja veurem els resultats :-D\nGràcies per la explicació, queda bé aquest resultat, no em sembla tan marcià com altres he he.\nEduard Marquès 4 de maig de 2016 a les 17:23\nSegur que te'n surts bé, Chabier Una abraçada\nAnònim 4 de maig de 2016 a les 23:00\naqui baix als arrossars podria tenir possibilitats si mai controlo la tecnica.\nEduard Marquès 5 de maig de 2016 a les 15:12\nQuestió d,agafar el tele i caçar una pàxera i combinar.la amb la planta de l,arròs. :-) Una abraçada, Joan Carles


Superioritat en tot, menys en gols | FCBarcelona.cat\nSuperioritat en tot, menys en gols\nEl Barça va superar el València amb molta claredat en pràcticament totes les estadístiques del joc. Un dels pocs apartats en què van acabar igualats va ser el marcador: 1-1.\nPoques vegades quan s’enfronten dos equips d’un nivell tan elevat hi ha una diferència tan gran en aspectes determinants del partit. Davant del València, el Barça va mantenir la línia exhibida a Glasgow i contra el Llevant, i va ser l’amo i senyor del duel. La gran diferència respecte als dos últims compromisos va ser l’efectivitat, fet que li va impedir guanyar l’anada de les semifinals de Copa.\nUna possessió del 70,57 %\nEls de Koeman van cedir des de bon principi la iniciativa al Barça, esperant les seves opcions en uns contraatacs que gairebé sempre van ser aturats per la pressió defensiva blaugrana. Els durava tan poc la pilota que les dades de possessió són eloqüents: 70,57 % per als locals i 29,43 % per als visitants. També el nombre de xuts a porteria demostra l’enorme superioritat dels de Rijkaard, ja ho que van fer 29 vegades, per només 2 el rival. 14 dels 29 llançaments van anar entre els tres pals i un d’aquests, el de Xavi al minut 94, va acabar en gol.\nAmb aquesta diana 'in extremis', el centrecampista va igualar la de Villa, en la primera ocasió valencianista, que només va tenir continuïtat en un cop de cap als núvols d’Helguera en una jugada d’estratègia. Abans, el Barça havia centrat 47 vegades a l’àrea, per 9 del contrari, i no havia incorregut ni una sola vegada en accions de fora de joc. En canvi, el València sí que va caure tres vegades en posicions antireglamentàries, com a conseqüència de l’avançada defensa que tenia enfront.\nUn dels pocs apartats en què el conjunt blaugrana no es va imposar amb claredat va ser en el marcador. L’1-1 final evidencia que el València va superar el Barça en efectivitat.\n15 xuts entre Messi i Eto’o\nLeo Messi i Samuel Eto’o són els jugadors que més vegades ho van intentar. Entre l’argentí (8) i el camerunès (7) van xutar 15 cops, però unes vegades van topar amb la defensa o amb el porter valencianista i d’altres la pilota es va perdre fora.


Totes les persones ingressades reben avui una rosa, un llibre i un punt de llibre dissenyat per a la celebració d’enguany.\nTambé es distribueixen roses entre els treballadors del centre.\nAvui entra en funcionament un nou espai al web de l’hospital dedicat al projecte d’escriptura terapèutica creativa RELAT-Hos.\nL’Hospital Universitari de Bellvitge celebra avui la Diada de Sant Jordi amb l’objectiu d’aconseguir que tots els pacients ingressats rebin una rosa i un llibre i distribuir, a més, roses entre els treballadores del centre.\nTotes les persones ingressades reben avui un exemplar del llibre Desde mi habitación, que recull relats escrits per pacients durant la seva estada al centre dins del projecte RELAT-Hos, juntament amb una rosa i un punt de llibre dissenyat per a la Diada de Sant Jordi d’enguany. Les roses per als pacients han estat donades per la UTE Clece-Arcasa, encarregada de la gestió de la cafeteria de l’hospital.\nPel que fa als treballadores del centre, des de primera hora del matí han pogut recollir una rosa i un punt de llibre, gràcies a la campanya endegada per l’empresa Verse i la distribuïdora de flors La Rosa de Sant Jordi.\nEl punt de llibre serveix també com a carta de presentació del nou espai al web de l’Hospital de Bellvitge dedicat al projecte RELAT-Hos, una iniciativa impulsada des de la Direcció Infermera del centre que convida els pacients a escriure relats breus durant el seu ingrés. Posat en marxa a finals del 2017, RELAT-Hos compta ja amb més d’un centenar de pacients que han esdevingut relathadors i han escrit relats que han estat recollits en dos llibres, Desde mi habitación I i II.\nA l’espai web de RELAT-Hos es poden llegir relats; entrevistes amb els autors; notícies al voltant del projecte; veure testimonis de professionals en català, castellà i anglés. A més, es poden escoltar versions en àudio dels relats gràcies a la col·laboració de betevé i de voluntaris relacionats amb la cadena.\nVegeu el web de RELAT-Hos


Jornades del món àrab - Associació Catalunya-Líban\n30 Oct Jornades del món àrab: El coneixement mutu, una eina per a la solidaritat i la cohesió social\nPosted at 16:33h in Actualitat\tby\tRebeca Febrer\nSota el títol El coneixement mutu: una eina per a la solidaritat i la cohesió social, l’Associació Catalunya-Líban ha organitzat unes jornades sobre el món àrab, que tindran lloc al Centre Cívic La Sedeta de Barcelona del 22 al 30 de novembre.\nEl principal objectiu és promoure el coneixement sobre el món àrab com a eina per a la cooperació i la lluita contra el racisme i la islamofòbia. Així, es tractarà, d’una banda, la situació, les preocupacions i les lluites de les dones àrabs en els seus països d’origen i en la immigració; i de l’altra, es difondrà la creativitat artística de la joventut àrab resident a Catalunya, ajudant a desmentir els estereotips i els prejudicis.\nEn aquest marc d’intercanvi, es vol també debatre sobre la prevenció de la radicalització violenta dels joves, insistint en la participació de la joventut immigrada com un model eficaç contra les opcions obscurantistes i violentes.\n22 de novembre, 18.30h\nInauguració de l’exposició de la il·lustradora Nadine Feghaly\nAmb les col·laboracions del músic Ayham Omran i la companyia El Asombro\nIl·lustradora i artista visual nascuda a Beirut (Líban) i resident a Barcelona. Les seves creacions, plenes de colorit, es basen en poemes i somnis i s’inspiren en la bellesa, la naturalesa o l’absurditat del món que ens envolta.\nMúsic d’origen sirià, expert en l’instrument del llaüt i en la coneguda música llevantina (Bilad Al Sham), considerada molt especial i de gran riquesa dintre de la cultura àrab.\nYucef Zraiby i Judith Navarro, integrants de la companyia, ens presenten la peça Dudo, un treball basat en l’exploració del gest i el moviment, a partir del teatre físic i el mim corporal dramàtic.\n*L’exposició estarà oberta fins al 30 de novembre\n28 de novembre, 18.00h\nSindicat de Professors i Professores (Líban) – Activista en defensa dels drets de la dona libanesa i per la quota femenina al Parlament. Ha coordinat i participat en diferents reivindicacions i mobilitzacions al seu país (estatut civil unificat, millora salarial, laïcitat, contra la corrupció, medi ambient, nova llei electoral…).\nSamia Ben Tekaya\nAssociació de Tunisians a Catalunya – Nascuda a Tunísia, on va viure la seva infància i adolescència, des de fa anys viu a Barcelona. És activista en temes d’interculturalitat i convivència. Actualment presideix l’Associació de Tunisians a Catalunya.\nAssociació Intercultural Diàlegs de Dona – Nascuda al Marroc, va ocupar durant alguns anys la vicepresidència del Consell Municipal d’Immigració. Actualment presideix l’Associació Intercultural Diàlegs de Dona, un espai de trobada i socialització de dones immigrades.\nSalwa El Gherbi\nAssociació de Formació, Consultoria Aplicada i Recerca – Tècnica d’immigració i gestió de la diversitat. Poeta, ha ocupat responsabilitats relacionades amb l’àmbit de la interculturalitat a l’organització Amics de la UNESCO de Barcelona.\n29 de novembre, 19.00h\nTaula de debat: La participació com a eix de lluita contra la radicalitat violenta\nTrobada reservada a entitats. Hi participen:\nAssociació Catalunya-Líban, Associació de Tunisians a Catalunya, Centre Euro Àrab de Catalunya, Comunitat Palestina de Catalunya, Associació d’Algerians a Catalunya, La Llum del Nord – Associació per la Ciutadania i la Cooperació entre Pobles, Fundació ACSAR, Ajuntament de Barcelona.\nTotes les activitats tindran lloc al Centre Cívic La Sedeta (Sicília 321, Barcelona).\nPer a més informació i inscripcions: ambelliban@gmail.com/933 188 444\nLes jornades compten amb la col·laboració de la Fundació Pau i Solidaritat CCOO i l’Associació Catalana per la Pau, i amb el suport de l’Ajuntament de Barcelona.\nPubliquem la memòria institucional 2019 1 Abril, 2020


Assignatures lliures - Universitat Oberta de Catalunya (UOC)\nTeories i sistemes polítics\nAquesta assignatura es planteja com una aproximació a la ciència política que no pretén tant proporcionar una visió holística de la disciplina, sinó esdevenir un punt de partida per a accedir a aquesta ciència social i a l'estudi de la realitat política i social.\nAquesta aproximació s'ha dissenyat des d'un doble vessant: d'una banda, s'hi tracten els principals elements relacionats amb l'organització política de la societat, sobretot en el nostre context sociopolític; d'altra banda, s'hi presenten els principals debats, corrents teòrics i conceptualitzacions que permeten l'anàlisi crítica del paper de la política en la societat i s'ubiquen els plantejaments propis de l'anàlisi politològica en el context més ampli de les ciències socials. L'assignatura proporciona un bagatge que permet superar els prejudicis i els plantejaments maniqueistes del sentit comú i afrontar les controvèrsies conceptuals teòriques o pràctiques pròpies del pensament i de l'organització política. Proporciona, doncs, eines i competències per dotar de profunditat i rigor els plantejaments intel·lectuals propis, i de més reflexivitat el posicionament propi com a actor polític.\nAquesta assignatura forma part del Grau d'Humanitats\nFamiliaritzar-se amb els conceptes que es troben en la ciència política i l'organització del poder.\nConèixer la pluralitat de teories i plantejaments teòrics que hi ha hagut i que hi ha en l'anàlisi de les qüestions pròpies de la ciència política.\nDescobrir les diverses maneres de què se serveix el poder polític per a aconseguir la legitimació social en l'exercici de les seves funcions.\nSaber que l'activitat política i les maneres d'organització del poder polític han anat variant al llarg del temps i reconèixer-hi les característiques principals.\nConèixer els fonaments històrics de la democràcia, des dels seus orígens ¿a l'Atenes de Pèricles¿ fins al triomf del model basat en el constitucionalisme i l'estat de dret.\nAnalitzar els problemes principals als quals ha de fer front el funcionament efectiu de la democràcia, atesa la complexitat de la societat i de les institucions polítiques del nostre temps.\nRelacionar el context polític, social, econòmic i tecnològic amb els valors, actituds i comportaments que propicien la participació política.\nSaber les diferències entre una forma de govern autocràtica i una forma de govern democràtica.\nReconèixer els elements que configuren l'entramat institucional de les democràcies contemporànies, tot associant-los amb la lògica representativa i participativa.\nReconèixer els trets principals dels dos grans tipus de models de sistemes democràtics: el presidencialisme i el parlamentarisme, i conèixer-ne els models intermedis.\nIdentificar el model propi d'organització política del nostre país.\nConèixer les diverses modalitats de descentralització del poder que existeixen, tant en general com en el nostre país.\nTenir les referències bàsiques i necessàries sobre aquells estats que tenen més presència en els mitjans de comunicació del nostre entorn.\nComprendre que hi ha diverses maneres de gestionar la democràcia, i que els arranjaments institucionals adoptats han d'estar en conseqüència amb l'estructura socials i la història de cada comunitat política.\nCapacitat per a identificar i comprendre els processos de reproducció i transformació socials en les interaccions humanes.\nCapacitat per a la comunicació escrita de manera reflexiva i argumentativa (també en un entorn virtual).\nCapacitat per a conèixer i utilitzar les diferents eines metodològiques en l'àmbit de les ciències socials i humanes.\nEvolució del poder polític. De la polis grega als estats del benestar\nTeoria de la democràcia i característiques de les democràcies actuals\nSistemes polítics comparats: el cas espanyol\nEls materials didàctics d'aquesta assignatura consten d'apunts en suport paper, material complementari en web i recursos en xarxa.\nIsaac González Balletbó


Entre la pandèmia i Colau...\n"La ciutat continua tenint dos problemes, una esquerra indocumentada i naïf i un independentisme irreflexiu"\nper Montserrat Nebrera 28 de juny de 2020 20:59\nEs diu que el món està vivint el pitjor moment des de la Guerra civil. En tot cas, és cert pel que fa a Barcelona. I és així en raó de la brutalitat amb què la crisi s’abat i s’hi abatrà després de la pandèmia sobre una ciutat que ha fet de la seva oferta turística (Gaudí sempre pel mig), la seva principal fortalesa. Aquest turisme atreia també una certa inversió immobiliària i de retruc, altres sectors s’hi emmirallaven: la fira creixia en alguns dels seus esdeveniments de referència, perquè molts actors internacionals preferien fer les seves performances on una bona oferta d’oci venia a completar la del negoci. Ara la restauració i l’hostaleria tindran una recuperació irregular i sempre pendent de com evolucionin les dades de contagis, amb una ocupació escapçada per la incompareixença del turisme estranger, però també per la prevenció d’una part de la població autòctona que alimenta la seva por al contagi, a més, amb la ireflexivitat dels que s’han llançat a la reconquesta de l’espai públic com si no hi hagués un demà. La resta, cau per la pendent amb aquests sectors: petit comerç, activitats de lleure, serveis diversos...\nPerò a tot això, que no és poc, s’ha d’afegir la habilitat dels nostres governants per concitar sobre els nostres caps el major nombre de calamitats. I així, a la incapacitat del govern de la Generalitat per evitar la marxa d’empreses com Nissan (tampoc era la gran panacea, però els llocs de treballs directes i indirectes destruïts sí són un problema), o per mantenir la dotació econòmica del nostre personal investigador, a Barcelona se li ha d’afegir Ada Colau.\nPot dir el que vulgui l’Albert Batlle sobre la seva pretensió de ser pal de paller de la força política capaç de mediar entre independentisme i partidaris de la recentralització de l’Estat. El PSC, en les quals llistes municipals va anar integrat i gràcies al qual ell és avui part del govern del consistori, no va ser capaç de plantejar-se la possibilitat de sumar amb altres forces polítiques que no fossin de l’esquerra, mentre el mateix Batlle ara diu estar obert a la possibilitat d’encapçalar a les autonòmiques una llista on s’integrin independentistes mentre siguin gent d’ordre.\nLa ciutat continua tenint dos problemes, una esquerra indocumentada i naïf que farà un infern el retorn a l’escola al setembre amb tot el terra que ha anat adjudicant a vianants amb temps per passejar-hi, i un independentisme irreflexiu. Impossible esbrinar quin és més greu que l’altre, tot i que Manuel Valls pensés que abans vermella que trencada la ciutat de la que volia ser alcalde. Dos problemes immensos. Ara per ara, un d’ells en l’àmbit municipal sembla esvair-se. Entre la pandèmia i Colau, ja en tenim prou.


Amanides i tastets Archives - Pàgina 2 de 2 - Cuina de Casa\nHomeAmanides i tastets\nby Montse with No Comment Amanides i tastetsVerdures i llegums\nAquestes croquetes serveixen per aprofitar les restes d’altres àpats, per exemple, un rostit de vedella, un pollastre a l’ast, etc. Les faig en grans quantitats (unes 100 croquetes) i les congelo, d’aquesta manera sempre tinc croquetes a punt per a les emergències.\n– El que sobri d’un rostit, o bé: pollastre, vedella i butifarra (la quantitat depèn del nombre de croquetes que fem) (les proporcions van a gust del consumidor, jo les faig segons les restes que tinc).\n– Beixamel (farina, mantega, nou moscada, ceba, sal i llet)\n– Farina de galeta i ou (per arrebossar les croquetes)\n– Es prepara la carn per al farciment:\nSi no la tenim rostida, la rostim (es posa tot en una cassola, s’hi afegeix un tomàquet, algunes pastanagues, uns quants grans d’all pelats (o sense pelar i els peles després) i una mica de brou (pot ser aigua i una pastilla d’Avecrem) Es deixa rostir una hora aprox.\nQuan el rostit és cuit, es desossa la carn i es trinxa (amb un robot de cuina per exemple).\n– La beixamel:\nEn un caçó o en un robot de cuina que cogui (un Termomix, per exemple), es fa daurar la ceba (que haurem tallat ben petita, tot i que es pot suprimir si en el rostit ja hi ha ceba), s’incorpora la farina, la mantega, la nou moscada i la sal, al final s’incorpora la llet.\nLes proporcions són més o menys: per cada mig litre de llet, dues cullerades grosses de farina. Però va a gustos, i a més es pot corregir si veiem que queda massa espessa o massa clara.\nPer les croquetes la necessitem espessa.\nLa quantitat de beixamel dependrà de com ens agradin les croquetes… si amb molt gust de carn o amb més gust de beixamel.\nQuan la beixamel està feta es barreja amb la carn picada. Quan ho tenim tot ben barrejat ho deixem refredar i ho posem a la nevera. D’aquesta manera ens serà més fàcil fer les croquetes.\nAl dia següent o al cap d’unes hores, podem començar a muntar les croquetes.\nPer fer-ho preparem la farina de galeta en un plat i un parell d’ous batuts i salats en un altre plat.\nComencem a fer boles en forma de croqueta i les passem per l’ou i llavors per la farina de galeta. Quan tenen la forma que desitgem, les deixem a la plata que farem servir per congelar-les.\nEs ideal treballar en sèrie amb algú més (els fills, per exemple), així mentre un fa les boles, l’altre les banya amb ou i l’altre les arrebossa i en poca estona podem tenir fetes les 100 croquetes.


¿Dir les veritats fa perdre les amistats? - El Periòdic d'Andorra\n¿Dir les veritats fa perdre les amistats?\nPublicat el Dilluns, 21 de juny de 2010 | 01:00 h\nAra menys que mai no és moment de buscar culpes, ni culpables, ni maneres de defenestrar un Govern\nRes de més lluny de la voluntat del PS i de la meva personal de dinamitar qualsevol persona, qualsevol formació política, ni qualsevol cosa. Llegeixo que se'ns conceptua des de les files d'ApC, manifestant, diuen, "decepció, sorpresa i indignació" a la claredat de les meves paraules pronunciades en acabar-se la sessió de Consell General del debat d'orientació política del Govern.\nNo vaig dir cap mentida: solament vaig constatar en veu alta la intransigència demostrada per la formació que avui em critica amb relació a la seva proposta de resolució, una proposta de resolució que ApC sabia acceptada d'antuvi --com a mínim pel Grup Parlamentari Socialdemòcrata-- sí que admetia, això sí, transigir-la, tal com va passar amb totes les propostes de resolució que van prosperar; però que sabia rebutjada si no acceptava de parlarne, de dialogar, i de consensuar-la; i la formació política va voler optar per aquesta segona posició; una opció que va semblar que ja duia decidida, a tall de voler donar a entendre que la culpa no era seva. En resum, per part dels seus autors, es va voler tractar com una imposició, i no com una proposta, tal com diuen les regles del joc parlamentari i fixa el Reglament del Consell General.\nLa proposta de resolució d'ApC relativa al seu front comú, encara que només fos per la implicació a múltiples bandes que preveia, necessitava ser tractada amb la prudència d'un traçat sòlid, ferm i respectuós cap a tots els integrants i el temes que s'havien de tractar; i no amb la demagògia d'un alliçonament superior de raó absoluta i d'obligació de compliment sense possibilitat de discussió per adquirir convicció.\nARA MENYS que mai, però, no és moment de buscar culpes, ni culpables; ni tampoc de buscar maneres de defenestrar un Govern legítimament escollit pel poble andorrà; sinó que és moment, també més que mai, d'unir esforços davant de les adversitats. ApC ha decidit, lliurement, que el que proposava com front comú no tiri endavant mitjançant la seva proposta ni amb aquesta denominació.\nPerò va quedar clar del debat parlamentari de dijous i divendres passat que el cap de Govern va proposar, en un discurs molt digne, ple d'anàlisi, de reflexió, de bonhomia, i de sentit d'Estat i de responsabilitat, deixar de costat el partidisme, els interessos interns i particulars de les forces polítiques, i treballar en comú, en cooperació, el Govern i tots els grups del Consell General per aconseguir fer progressar la societat andorrana encarant i assumint els reptes que se li plantegen, no solament en els aspectes conjunturals, sinó també en els estructurals, bàsicament atansant-nos a la Unió Europea, reformant la Funció Pública i assolint un nou acord d'estat amb els comuns, amb obertura i participació dels òrgans i estaments afectats; i sense deixar de banda la reforma fiscal en curs. I sembla que aquesta proposta sí que va ser acceptada per l'arc parlamentari. En tot cas, ben aviat se'n constatarà l'evolució i també el nivell i les voluntats d'implicació, perquè a partir d'aquesta mateixa setmana s'inicien les taules de treball per avançar en el sentit indicat pel discurs del cap de Govern, unes taules que es volen participatives i obertes a les aportacions constructives.\nSent aquest un camí que, malgrat l'estiu enmig, haurà de dur el nostre país, al començament de la tardor, cap una clara, ràpida i contundent acció, en el marc d'un acord nacional, per tal d'encarar definitivament el futur. Des del Partit Socialdemòcrata i l'Alternativa farem tots els esforços perquè els acords s'assoleixin de manera responsable i en terminis raonables, que duguin, entre altres resultats, a l'elaboració d'un Pressupost que tingui viabilitat per a l'any vinent.\nAltrament, si això, definitivament, no fos possible, tampoc escatimaríem cap responsabilitat en assumir que el poble haurà de tornar a prendre la paraula en unes eleccions generals; perquè aquesta legislatura ja no donarà més de si. En qualsevol cas, des del Partit Socialdemòcrata, amb respecte a tota la ciutadania andorrana, i també a les altres forces polítiques, continuarem expressant la veritat i treballant, amb el ferm compromís ja adquirit, pel nostre país i per totes les persones que l'integren.\nVicepresidenta del Grup Parlamentari Socialdemòcrata. redaccio@andorra.elperiodico.com


Boos tagged #reunio\ncomenci la reunió a Madrid entre el ministre d'Educació i els consellers de totes les comunitats autonomes. La trobada és per pactar la retallada de 3MIL milions d'eurus que el govern central ja ha anunciat en aquest sector. Cr.Albert López\nAvui es reuneix el grup d'experts que han de trobar solucions per a la crisi. Hi ha dues sortides possibles: més impostos i menys despesa. La primera opció l'ha plantejat la ministra Salgado i la segona el conseller de benestar social, que estudia elimina\nL'alcalde de Barcelona Xavier Trias i l'alcalde de Cornellà Antoni Balmón es reuneixen avui a Madrid amb el president del govern Mariano RAjoy. La trobada es fa per debatre el futur de l'àrea metropolitana de Barcelona. Cr. Albert Lopez\nEl conseller d'Economia, Andreu Mas-Colell, no creu que la cimera d'avui sobre el pacte fiscal acabi amb un acord definitiu però està convençut que suposarà un avenç important. En una visita aquest matí a Lleida, el conseller s'ha mostrat confiat que tote